Pergerakan Semasa Pasaran Forex Pada Awal New York Open

US dollar sedikit lemah pada awal sesi New York pada Rabu dengan indeks US dollar hanya susut 0.02%. Matawang GBP pula tertekan pada hari ini selepas membuat kenaikan dalam beberapa sesi dagangan yang lepas.
Major pair EUR/USD naik 0.11% setakat pada pukul 9.15 malam dengan GBP/USD jatuh sebanyak 0.48%. USD/JPY setakat ini naik 0.20% manakala USD/CAD pula meningkat 0.06%. AUD/USD dan NZD/USD masing-masing naik 0.08% dan susut 0.19%.
Matawang paling kuat pada pembukaan sesi New York adalah Euro, manakala matawang paling lemah adalah GBP. Pair EUR/GBP setakat pada pukul 9.18 malam naik sebanyak 0.55%.
 GBP jatuh mendadak sejak pukul 4.30 petang disebabkan data inflasi (CPI) UK yang meleset dari jangkaan pasaran. Bacaan tumpuan pasaran iaitu harga pengguna (CPI) jatuh kepada 2.5% yang meleset daripada jangkaan 2.7% sehingga menyebabkan GBP/USD dan GBP/JPY jatuh 130 pip dan 150 pip tidak sampai 30 minit.
Bacaan inflasi adalah data tumpuan utama Bank of England sebelum membuat sebarang keputusan berkaitan polisi monetari. Kejatuhan inflasi sebenarnya mengurangkan potensi untuk bank pusat menaikkan kadar faedahnya di masa hadapan.
GBP hari ini juga berhadapan dengan cabaran politik di UK apabila parlimen akan mendebatkan isu keluarnya Britain dari Kesatuan Eropah. Terdapat potensi ahli-ahli dewan mahu Britain kekal di dalam blok tersebut. Jika ini berlaku, kesannya adalah negatif kepada matawang GBP.
Tumpuan pada Rabu akan lebih banyak terarah kepada penetapan polisi Bank of Canada dan laporan pendapatan oleh syarikat-syarikat di Amerika Syarikat.


Pandangan Kalendar Ekonomi Mingguan 8 – 12 Jun 2015

Dollar AS mempunyai kata terakhir dalam seminggu yang bergelora dan tidak menentu. Mesyuarat G7, Keputusan “interest rate” di New Zealand, data pekerjaan di Australia, jualan runcit, inflasi dan sentimen pengguna Amerika Syarikat bakal menjadi berita ekonomi utama minggu ini.
Sedikit ulasan minggu lepas:
Non-Farm Payroll AS keluar dengan angka yang mengejutkan, dengan pertambahan 280 ribu pekerjaan pada bulan Mei. Pertambahan sebanyak 59 ribu melebihi jangkaan kenaikan hanya 1 ribu, diikuti dengan kenaikan gaji dengan penyertaan pekerja dalam pasaran buruh yang lebih luas, memacu kembali Dollar. Sebelum daripada itu perkara yang lebih rumit, telah terlebih dahulu melanda mata wang Amerika itu.
Euro mengalami kurangnya kebimbangan dari ECB mengenai turun naik bon dan tidak tergesa-gesa untuk QE selanjutnya. Kebanyakan lonjakan nilai tukaran EUR|USD akhirnya jatuh. Pound menderita terkesan daripada PMI yang mengecewakan, manakala Australia hanya mengalami sebahagian sahaja daripada laporan GDP yang kukuh. Apa seterusnya untuk pasaran matawang?
Berikut adalah agenda utama dalam kalendar Forex minggu ini:
Jom kita lihat:
Ahad – Isnin
Mesyuarat G7: Menteri-menteri kewangan dan bank-bank pusat dari 7 negara-negara perindustrian bertemu di Jerman bagi membincangkan krisis hutang Greece yang semakin meningkat dan ekonomi global dan dasar luar yang mencabar. Russia tidak mengambil bahagian dalam mesyuarat kali ini, tetapi Canselor Jerman Angela Merkel berkata, terdapat banyak cara lain untuk berkomunikasi dengan Presiden Rusia. Sebagai contoh, Format Normandy, di mana Jerman dan Perancis bersama-sama dengan Rusia dan Ukraine membincangkan, bagaimana untuk menyelesaikan konflik di Ukraine. IMF akan mengetuai rundingan dengan Greece dan ianya bukan satu forum rundingan yang dikuasai Jerman.
Rabu, 10:50 Pagi
Ucapan Gabenor RBA:  Gabenor Royal Bank of Australia Glenn Stevens akan berucap di Melbourne selepas meninggalkan pasaran dengan kecenderungan neutral dalam keputusan “interest rate” yang terakhir. Beliau boleh bercakap tentang kadar pertumbuhan yang dijangka lebih perlahan dalam ekonomi Australia, dan kelemahan dalam perbelanjaan modal perniagaan, di kedua-dua sektor perlombongan dan bukan perlombongan. Walau bagaimanapun, berita baiknya ialah Aussie yang susut nilai pada tahun lepas, sekaligus menurunkan harga komoditi utama.
Khamis, 4:00 Pagi
 Ucapan Gabenor BoE: Gabenor Bank of England Mark Carney, akan berucap di London. Beliau mungkin terpaksa merujuk kepada berita memalukan bahawa Bank of England secara rahsia telah merancang untuk Britain keluar dari Kesatuan Eropah. “Projek Bookend” telah sengaja diserahkan kepada seorang editor di akhbar The Guardian. Turun naik pasaran adalah dijangka ganas.
Khamis, 5:00 Pagi
Interest Rate New Zealand: Reserve Bank of New Zealand mengekalkan “interest rate” pada 3.5% pada bulan April, memandangkan ketidakpastian yang semakin meningkat di Eropah, China dan Australia; serta pergantungannya pada tetapan kewangan yang akomodatif. Walau bagaimanapun, penurunan besar harga minyak dunia dijangka meningkatkan pertumbuhan, kerana harga minyak mentah adalah hampir 50% di bawah paras Julai 2014. Inflasi kekal rendah tetapi dijangka meningkat secara beransur-ansur. Reserve Bank of New Zealand dijangka mengekalkan “interest rate” pada bulan Jun tetapi ramai menjangkakan penurunan pada akhir tahun ini.
Khamis, 9:30 Pagi
Data pekerjaan Australia: Kadar pengangguran di Australia pada April meningkat sedikit seperti yang diharapkan, mencecah 6.2%, selepas kejatuhan 2900 jawatan pada bulan April. Pengangguran di Australia yang kekal di atas 6% dalam tempoh 11 bulan lalu, menunjukkan pertumbuhan yang lembap dalam pasaran kerja Australia. Pekerjaan sepenuh masa menurun sebanyak 21,900, manakala pekerjaan sambilan meningkat sebanyak 19,000. Pasaran pekerjaan Australia dijangka menambah 15,200 pekerjaan manakala kadar pengangguran dijangka kekal pada 6.2%.
Khamis, 8:30 Malam
Jualan Runcit AS: Jualan runcit AS kekal tidak berubah pada bulan April di tengah-tengah penurunan dalam pembelian kereta, menunjukkan ekonomi Amerika Syarikat yang sedang bergelut untuk kembali ke landasan selepas pertumbuhan perlahan pada suku pertama 2015. Harapan untuk pemulihan kukuh pada suku kedua adalah pudar setelah banyak siaran petunjuk ekonomi AS adalah lemah. Jualan runcit tidak termasuk kereta, naik 0.1%, walaupun dijangka meningkat 0.4%. Data lembap mencadangkan Fed tidak akan tergesa-gesa untuk menaikkan “interest rate” dalam masa terdekat. Penganalisis menjangkakan jualan runcit AS naik sehingga 1.1% dan jualan teras meningkat 0.7%.
Tuntutan pengangguran AS: Bilangan rakyat Amerika yang memohon untuk bantuan pengangguran menurun tanpa dijangka minggu lepas kepada 276 ribu – kekal di bawah 300 ribu untuk minggu ke-13. Purata empat minggu naik sebanyak 2750 kepada 274,750. Jumlah kecil pencari pekerjaan menunjukkan jaminan pekerjaan yang lebih baik. Ahli ekonomi mengharapkan pertambahan pekerjaan yang kukuh pada bulan Mei. Pertumbuhan pekerjaan kekal kukuh walaupun terdapat halangan sementara, menunjukkan majikan telah tidak dihalang oleh kelembapan pada suku pertama 2015. Jumlah tuntutan dijangka mencecah 277 ribu minggu ini.
Jumaat, 8:30 Malam
PPI AS: Harga pengeluar AS meneruskan penurunan mereka pada April kerana harga tenaga yang terus merosot. Indeks harga pengeluar jatuh 0.4%, jatuh untuk kali ketiga tahun ini, selepas meningkat 0.2% pada bulan Mac. Dalam tempoh 12 bulan hingga April, harga pengeluar jatuh 1.3% – penurunan terbesar sejak 2010. Penurunan 0.7% dalam barangan siap adalah punca utama bagi penurunan PPI. Ahli ekonomi meramalkan 0.4% peningkatan pada PPI kali ini.
Jumaat, 10:00 Malam
Sentimen Pengguna AS: Kajian Universiti Michigan menunjukkan sentimen pengguna menurun pada Mei hingga 90.7 daripada 95.9 pada bulan April, bacaan yang paling rendah sejak November 2014. Pengguna lebih mengambil berat tentang keadaan ekonomi semasa dan masa depan. Walau bagaimanapun, Lembaga Pengarah Persidangan, melaporkan bahawa indeks pengguna menunjukkan peningkatan yang sederhana pada bulan Mei. Dari 94.3-95.4. Namun begitu, Index Michigan adalah jauh melebihi 81.9 pada tahun lepas, yang menunjukkan peningkatan dalam penggunaan. Sentimen pengguna dijangka meningkat kepada 91.3 pada bulan Jun nanti.

** Semua masa dalam waktu Malaysia dan yang sewaktu dengannya GMT +8


Analisis GOLD – Emas Bakal Jatuh Cecah $1,900 Sebelum Minggu Ini Berakhir?

Harga emas terus terperosok lebih dalam ketika menyambung dagangan pada Khamis semalam susulan pengukuhan US dolar yang diteruskan pada sesi New York yang kembali bangkit dari kesuraman sesi-sesi sebelumnya.
Justeru, emas gagal menahan asakan tersebut sehingga jatuh ke paras terendah terbaru lagi dalam tempoh dagangan 3 bulan.
Ini dapat diperhatikan pada carta harga XAU/USD yang mengukur nilai emas berbanding US dolar dengan corak penurunan telah dipaparkan bermula dari awal minggu.
Setelah jatuh dari zon 1950.00 harga emas terus mempamerkan penurunan dan sehingga ke sesi New York semalam, harga telah mencecah sekitar 1913.00.
Pergerakan harga pada hari ini (Jumaat) lebih perlahan dengan penurunan sedikit diteruskan ke paras 1910.00 sebelum berlaku lantunan menyambung dagangan ke sesi Eropah ke sekitar 1920.00.
Harga yang kekal berlegar di bawah paras halangan Moving Average 50 (MA50) pada rangka masa 1 jam di carta XAU/USD itu menjangkakan pergerakan trend bearish akan diteruskan lagi.
Sesi New York dijangka akan lebih memaparkan kerancakan harga sebelum dagangan pada minggu ini melabuhkan tirainya.
 Jika penurunan diteruskan, harga dilihat akan menuju paras sasaran utama pada 1900.00 yang berpotensi menjadi paras sokongan buat emas.
Paras tersebut kali terakhir dicecah adalah pada pertengahan Mac yang lalu sebelum harga memecah rekod tertinggi sepanjang masa pada awal Mei.
Untuk jangkaan jika berlaku kenaikan harga semula, melepasi paras 1930.00 dan juga halangan MA50 akan mendorong lantunan lebih tinggi untuk menuju semula ke zon 1950.00.
Pelabur juga akan bersedia untuk isyarat perubahan trend bagi emas selain berdepan risiko aktiviti pengambilan untung di penghujung minggu yang boleh membuatkan pergerakan harga yang tak menentu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


NZD/USD Dijangka Meneruskan Penurunan Selepas RBNZ Menurunkan Kadar Faedah

Tumpuan pasaran pada sesi Asia hari ini adalah terhadap penetapan kadar faedah oleh bank pusat New Zealand yang menyaksikan kadar faedah diturunkan sejak November 2016 yang lalu.
Reserve Bank of New Zealand (RBNZ) telah menetapkan kadar faedah diturunkan daripada 1.75% kepada 1.50% pada mesyuarat dasar bulan Mei dengan mengejutkan pasaran yang menjangkakan kadar faedah akan masih dikekalkan.
Jika diperhatikan pada pasangan matawang tumpuan iaitu pada NZD/USD, harga yang bergerak di bawah paras Magic Pivot 0.6606 hari ini telah menjunam sekitar 75 pips mencecah paras terendah yang baru susulan keputusan mesyuarat dasar dikeluarkan.
Penurunan harga telah melepasi ketiga-tiga paras support pada indicator Moshed Magic Line sehingga mencecah ke paras sekitar 0.65250. Namun, harga kembali membuat kenaikan semula sehingga bersambung ke pembukaan sesi pasaran Eropah.
Dagangan Kiwi dijangka akan terus lemah selepas kadar faedah diturunkan dan disamping itu juga, faktor ketegangan perang dagang antara Amerika Syarikat dan China akan turut menambahkan lagi tekanan buat matawang New Zealand itu.
Penganalisis dari Jepun berpendapat bahawa penurunan harga pada NZD/USD bakal menuju ke paras support yang dicecah pada dagangan Oktober tahun lalu di sekitar paras 0.64230.
 Selepas harga menjunam ke paras terendah semasa hari ini, harga kembali membuat kenaikan melepasi semula ketiga-tiga paras support pada indicator Moshed Magic Line dan menuju ke paras Magic Pivot hari ini.
Jika harga dilihat gagal melepasi kenaikan lebih tinggi berbanding paras Magic Pivot, pergerakan harga pada NZD/USD dijangka akan kekal lemah dan bakal menyambung penurunan semula.
Namun jika harga berjaya kembali melonjak semula lebih tinggi, paras resistance pada 0.66300 dilihat akan kembali diuji.
Lihat gambar chart pasangan matawang NZD/USD di bawah untuk rujukan teknikal anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan harian.

Paras support: 0.6582, 0.6564, 0.6541.
Paras resistance: 0.6624, 0.6647, 0.6665.


Emas Menambah Tenaga Selepas Mesyuarat Fed Awal Pagi Tadi dinilai Agak Hambar

Harga emas melonjak dalam sesi Asia hari ini apabila minit mesyuarat Fed semalam dilaporkan terlalu bergantung kepada keputusan Donald Trump dalam melaksanakan pemotongan cukai secara agresif termasuk dasar ekonomi yang bakal diterapkan sewaktu pentadbiran beliau nanti.
Emas bagi penghantaran Februari di Comex meningkat sebanyak 0.57 peratus kepada $1,171.95 satu troy ounce. Juga di Comex, niaga komoditi lain seperti copper futures merosot sebanyak 0.23 peratus, manakala silver futures mencatat kenaikan sebanyak 0.21 peratus.
Data perkhidmatan Caixin PMI China meningkat kepada 53.4, diikuti dengan angka pembuatan yang kukuh dari China dan Jepun minggu ini.
 Semalam, harga emas meningkat pada hari Rabu dalam tempoh hampir 4 minggu selepas US Dollar berundur sedikit dari puncak tertinggi berbanding matawang utama yang lain.
Harga logam kuning juga telah jatuh mendadak sejak Donald Trump memenangi kerusi Presiden AS.
Kedua-dua faktor penting seperti pengukuhan US Dollar dan peningkatan kadar faedah juga kebiasaannya menurunkan harga logam kuning untuk bersaingan dengan asset berharga yang lain.
BMI Research Dedahkan Laporan Mengecewakan Terhadap Matawang Ringgit!


Emas Jatuh Dari Paras Tertinggi Dua Bulan Lalu, Risiko Pasaran Sedikit Reda

Harga emas jatuh selepas mencapai paras tertinggi dua bulan lalu pada Isnin berikutan krisis geopolitik yang semakin reda selepas komen pegawai-pegawai pentadbiran Trump.
Kebimbangan terhadap krisis ini semakin pudar apabila Menteri Pertahanan US, Jim Mattis dan Menteri Dalam Negeri, Rex Tillerson berkata pada Ahad bahawa pentadbiran Trump akan membuat resolusi diplomatik dengan Pyongyang.
Pengarah CIA, Mike Pompeo dan penasihat keselamatan McMaster juga berkata tiada petunjuk yang membawa kepada tercetusnya peperangan dengan korea Utara.
Niaga pasaran hadapan emas di Comex menunjukkan emas jatuh 0.58% kepada $1,286.44 setakat pukul 7.46 malam. Komoditi berharga ini naik ke paras tertinggi 6 Jun $1,298.10 dalam sesi dagangan sebelum ini pada Jumaat.
 Selain daripada itu, pemain pasaran ketika ini menumpukan perhatian kepada data-data ekonomi minggu ini termasuk, jualan runcit US pada Selasa bagi mendapatkan isyarat terbaru kepada pengetatan kadar faedah The Fed.
Bagi komoditi yang lain, dagangan hadapan perak di Comex turut menunjukkan kejatuhan 0.66% setakat ini.
Harga hadapan tembaga pula jatuh 0.69% selepas data pengeluaran industri China meleset daripada jangkaan pada Julai.
Peristiwa dan laporan ekonomi berisiko akan terus diteliti sepanjang minggu ini termasuk risiko geopolitik Korea Utara dan minit mesyuarat FOMC pada Khamis.


Pound Kekal Lemah, GBP/USD Teruskan Penurunan Pada Dagangan Awal Minggu

Matawang Pound Sterling menunjukkan penurunan pada sesi pasaran Eropah hari ini dengan tekanan terus dirasai sejak minggu lalu.
Sebelum ini, dagangan Pound terkesan oleh kebimbangan isu Brexit selepas Perdana Menteri UK Boris Johnson dilihat mengambil pendekatan sukar dengan bertegas untuk tidak melanjutkan tempoh peralihan Brexit sehingga penghujung tahun 2020.
Terus menambahkan lagi tekanan apabila bank pusat England dijangka bakal mengurangkan kadar faedah pada mesyuarat dasar monetari terbaru.
Hal ini didorong oleh ahli MPC yang menunjukkan sokongan terhadap polisi pelonggaran susulan pandangan dovish Gabenor Mark Carney yang melihat keperluan untuk mengurangkan kadar jika pertumbuhan perlahan ekonomi berlarutan sehingga tahun 2020. Beliau bakal melepaskan jawatan pada Mac nanti.
Dapat diperhatikan trend bearish bagi pergerakan harga pada carta pasangan matawang GBP/USD terus dikekalkan bersambung pada minggu ini.
Harga yang bergerak di bawah garisan halangan dinamik Moving Average 50 (MA50) telah berjaya menembusi zon support harga di paras tumpuan 1.30000. Paras tersebut juga merupakan zon SBR (support become resistance) harga sebelum ini.
 Penurunan bakal menguji zon support lebih rendah di paras sekitar 1.29100 yang sebelum ini telah diuji pada dagangan Disember namun harga gagal menembusinya.
Zon support 1.28300 pula akan menjadi tumpuan harga seterusnya jika harga turun lebih rendah.
Namun sekiranya kenaikan harga kembali berlaku, zon SBR sekitar paras 1.31000 akan kembali diuji sebelum harga meneruskan kenaikan lebih tinggi.
Kenaikan seterusnya boleh kembali mencapai paras ketinggian pada 1.32000 dan resistance 1.32800 yang dicapai pada penghujung Disember lalu.
Lihat gambar carta pasangan matawang GBP/USD di bawah untuk rujukan analisis teknikal anda.


Ini Yang Terjadi Kepada Emas Menjelang Debat Terakhir Trump dan Clinton!

Emas melonjak lebih tinggi pada hari Khamis dalam sesi Asia apabila para pelabur masih menanti keputusan siri terakhir debat antara Trump dan Hillary Clinton.
Emas didagang meningkat sebanyak 0.06% satu troy ounce dalam sesi dagangan ini. Lonjakan turut dibuat oleh silver futures, manakala copper futures kekal pada paras stabil.
Semalam, harga logam kuning ini didagang mengukuh disebabkan data perumahan AS terus memberi tekanan buat US Dollar.
 Data perumahan di AS mula jatuh pada bulan September, namun masih menunjukkan peningkatan terhadap rumah keluarga tunggal. Bilangan permit perumahan yang dikeluarkan bulan lepas juga meningkat.
Logam kuning dianggap sensitif kepada pergerakan US Dollar kerana dinilai berbanding matawang geregasi itu.
Apa Kaitan Antara Leonardo Dicaprio Dengan Isu Dana 1MDB?


Pergerakan Pasaran Tukaran Matawang, Emas dan Minyak Mentah Dalam Pasaran Eropah

Forex
Matawang dolar Australia menyusut, manakala matawang New Zealand mengukuh berbanding US dolar pada hari Rabu dalam sesi dagangan Eropah.
AUD mencatat penyustan sebanyak 0.38% kepada 0.7579 berbanding US dolar. Matawang NZD juga mencatat pengukuhan sebanyak 0.32% kepada 0.689 setakat jam 4.40 p.m.
Penyusutan AUD didorong oleh faktor berikut :

Pertumbuhan ekonomi Australia bertumbuh dengan kadar perlahan berbanding jangkaan bagi suku tahun ketiga.
Berdasarkan laporan Jabatan Perangkaan Australia (ABS) gross domestic product (gdp) negara tersebut mencatat pertumbuhan 0.6% pada suku tahun ketiga. Namun bacaan ini sedikit rendah berbanding jangkaan penganalisis yang mensasarkan peningkatan sebanyak 0.7% dan lebih rendah daripada pertumbuhan suku tahun kedua yang mencatat bacaan 0.9%.

Pengukuhan NZD/USD pula dibantu oleh pemulihan data indeks GDT. Indeks ini meningkat 0.4% iaitu kenaikan pertama sejak 19 September.

Minyak
 Harga minyak bercampur pada hari Rabu dalam sesi dagangan Eropah.
Minyak mentah WTI (West Texas Intermediate) bagi kontak penghantaran Disember jatuh sebanyak 0.16% kepada $57.53 setakat jam 4.40 p.m.
Minyak Brent pula yang didagang ICE Future Exchange di London naik kepada $62.89 setong setakat jam 4.40 p.m.

Kejatuhan ini disebabkan inventori minyak penyulingan di US meningkat, menyebabkan pasaran menafsirkan bahawa permintaan sedang melemah.
Selain itu ia juga didorong oleh laporan American Petroleum Institute (API) pada awal pagi ini, yang menunjukkan inventori minyak gasoline meningkat sebanyak 9.2 juta tong bagi minggu yang berakhir 1 Disember dan inventori minyak suling naik sebanyak 4.3 juta tong.

Emas
Harga emas meningkat namun berada di paras terendah 6 minggu lalu berikutan tumpuan pelabur pada kemajuan pelan reformasi cukai Trump.
Emas dalam niaga-hadapan (futures) di Comex mencatat peningkatan sebanyak 0.46% pada Rabu kepada $1,279.80 setakat jam 4.40 p.m.


Kenaikan EUR/USD Sekali Lagi Gagal Tembus Rintangan Kebal $1.0900

Seperti dijangka, pasaran di pembukaan awal minggu ini masih belum menunjukkan arah pergerakan yang jelas dengan dagangan mata wang utama US dolar masih lagi bercampur-campur.
US dolar dilihat melemah pada dagangan sesi Eropah namun kembali mengukuh semula pada sesi New York.
Untuk gambaran lebih besar, pergerakan harga sebenarnya masih lagi berada pada zon yang mendatar ketika pelabur kekal waspada menantikan keputusan mesyuarat bank-bank pusat utama minggu ini.
Federal Reserve (Fed) dijangka untuk menaikkan kadar faedah lebih perlahan kepada hanya 25 mata asas sahaja untuk mesyuarat pertama 2023 ini sementara European Central Bank (ECB) dan Bank of England (BOE) diramalkan meningkatkan kadar faedah sebanyak 50 mata asas.
Data pertumbuhan ekonomi Jerman yang diterbitkan di sesi Eropah semalam yang menunjukkan isyarat penguncupan gagal untuk menyokong pengukuhan lanjut Euro dan kecundang semula di sesi New York.

Carta harga pasangan mata wang EUR/USD menunjukkan lonjakan awal di sesi Eropah semalam menguji zon rintangan 1.09000.
Namun, kenaikan gagal diteruskan apabila harga berundur turun semula dan kembali bergerak di bawah paras halangan Moving Average 50 (MA50) pada rangka masa 1 jam di carta EUR/USD tersebut untuk isyarat bearish semula.
 Harga susut mencecah sekitar 1.08400 yang kini dilihat sebagai paras sokongan semasa buat harga dan harga perlahan di sekitar tersebut bersambung ke awal pembukaan sesi Asia hari ini (Selasa).
Penurunan berkemungkinan boleh diteruskan lebih rendah untuk menuju ke zon tumpuan 1.08000.
Zon RBS (resistance become support) tersebut bakal diuji sebelum memberikan isyarat pergerakan harga selanjutnya sama ada penurunan lebih rendah akan diteruskan atau lantunan semula bakal berlaku.
Sementara untuk jangkaan bagi kenaikan harga pula, zon rintangan 1.09000 dilihat masih lagi kebal untuk ditembusi setelah diuji sejak dagangan minggu lalu.
Jika berjaya tembus, harga bakal lanjutkan kenaikan menuju pula ke sasaran seterusnya pada 1.10000 untuk mencatatkan paras ketinggian terbaru 9 bulan.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GBP/USD Lonjak 400 Pips, Trend Harga Bertukar ‘Bullish’?

Semakin rancak perkembangan ekonomi di UK dengan tindakan-tindakan bank pusat dan kerajaan dalam usaha untuk memulihkan ekonomo sehingga membuatkan pelabur teruja.
Setelah pasaran menyaksikan kejatuhan mendadak Pound pada pembukaan dagangan awal minggu mencatat rekod nilai terendah sepanjang masa (all-time-low), bank pusat dilaporkan campur tangan dalam pasaran semalam dengan tujuan untuk menstabilkan situasi ekonomi.
Bank of England (BOE) mengumumkan pembelian bon dengan tempoh matang 20 tahun untuk memberi kesan yang positif kepada ekonomi UK.
Reaksi awal menunjukkan Pound kembali melonjak semula, namun penganalisis memberi amaran kesan kenaikan nilai Pound mungkin bersifat sementara dan masih berpotensi untuk alami penyusutan lebih parah selepas ini.

Pada carta harga pasangan mata wang GBP/USD, harga dilihat memaparkan lonjakan sehingga 400 pips semalam, dengan kenaikan dari paras 1.05400 sehingga mencapai paras ketinggian 1.09000 di penghujung sesi New York.
Terdapat isyarat awal untuk perubahan arah harga selepas lonjakan telah melepasi halangan Moving Average 50 (MA50) pada rangka masa 1 jam di carta harga tersebut yang menjadi penghalang harga sejak minggu lalu.
 Bersambung pada dagangan sesi Asia hari ini (Khamis), harga menunjukkan penurunan namun masih berlegar di atas paras sokongan MA50.
Sekiranya harga menyambung corak kenaikan semalam, berkemungkinan harga boleh menuju sehingga ke paras 1.11000 yang bakal menjadi rintangan terbaru buat harga.
Seterusnya, untuk teruskan pergerakan trend bullish, harga boleh mencapai semula ke paras-paras tumpuan terdahulu seperti 1.12000 dan 1.13000.
Namun jika pengukuhan Pound gagal dikekalkan, harga boleh jatuh susut semula untuk terus bergerak dalam trend bearish sebelum ini.
Penurunan di bawah paras sokongan MA50 bakal menjangkakan harga untuk menuju semula ke zon 1.04000 yang menjadi zon terendah sepanjang masa yang pernah direkodkan.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ini Mengapa Tuntutan Pengangguran AS Catat Bacaan Lebih Rendah Namun Dijangka Trend Bacaan Akan Meningkat!

Jabatan Buruh Amerika Syarikat melaporkan jumlah tuntutan faedah/insurans pengangguran (Jobless claims) pada minggu lepas mencatat kejatuhan. Hal ini merupakan tanda yang positif dan menunjukkan pasaran buruh A.S masih kukuh walaupun terdapat tanda-tanda bahawa tuntutan faedah pengangguran akan meningkat.
Jumlah individu yang membuat tuntutan faedah/insurans pengangguran awal pada minggu lepas bagi minggu berakhir pada 28 Disember jatuh sebanyak 2,000 kepada angka 222,000 tuntutan berdasarkan angka yang dikeluarkan oleh Jabatan Buruh. Angka ini tersasar daripada sasaran penganalisis yang menjangkakan tuntutan pengangguran naik kepada 225,000.
Jumlah tuntutan tidak menentu sejak minggu-minggu kebelakangan ini berikutan musim cuti A.S dan akhir tahun. Penelitian purata jangka panjang mencadangkan data tuntutan berkemungkinan akan mengalami sedikit penurunan dalam beberapa bulan kebelakangan ini.
 Walaupun trend mendasar dalam tuntutan faedah pengangguran menunjukkan trend yang konsisten dengan pasaran buruh yang masih kukuh namun terdapat tanda-tanda kelemahan di bahagian lain seperti kelembapan dalam sektor pengilangan A.S dan pelaburan perniagaan yang kurang baik.
Pakar ekonomi berpendapat bahawa kelemahan dalam sektor pengilangan dan pelaburan adalah disebabkan ketidakpastian dalam hubungan perdagangan antara A.S dan China.
Pada bulan November, kadar pengganguran A.S telah jatuh ke paras terendah 50 tahun lalu iaitu pada 3.5%.


Analisis Teknikal EUR/USD – Timeframe H1 – 19/9/2018

Pergerakan harga bagi pasangan matawang EUR/USD pada dagangan semalam melihatkan harga telah beberapa kali menguji paras major resistance 1.17200 yang juga dapat dilihat di situ terdapat paras resistance MagicR1 pada indicator Moshed Magic Line. Harga gagal menembusi paras tersebut sebelum membuat kejatuhan sehingga ke paras Magic Pivot semalam. Pada sesi pasaran Asia hari ini, harga sedikit menurun dari paras Magic Pivot 1.1681 dan hampir menuju ke paras RBS (resistance become support) pada 1.16500. Harga dilihat kembali bergerak di sekitar paras Magic Pivot semula dan harga semasa berada pada paras 1.16850 setakat jam 3.13 petang.
Harga sepertinya ingin membuat kenaikan ke paras zon resistance 1.1700-1.1720 di mana pada zon tersebut juga merupakan paras resistance 1.1710 (MagicR1) yang bakal diuji harga. Jika harga berjaya menembusi (breakout) zon resistance tersebut, dijangka harga akan menuju ke paras resistance 1.1754 (MagicR2) dimana harga bakal membuat Higher High yang baru. Paras resistance seterusnya yang dijangka akan dicapai jika harga masih membuat kenaikan adalah pada paras resistance 1.1782 (MagicR3).
 Namun, jika USD kembali mendominasi pasaran semula, harga bakal membuat penurunan dan paras RBS (resistance become support) di 1.16500 bakal diuji semula. Jika harga berjaya breakout paras tersebut, jangkaan harga akan melepasi paras support 1.1637 (MagicS1) dan seterusnya menuju ke paras support 1.1609 (MagicS2). Kemudiannya, paras resistance 1.1565 (MagicS3) dilihat sebagai destinasi seterusnya jika harga terus membuat kejatuhan dan pasaran akan melihat reaksi harga pada paras major support pada 1.15300 yang gagal ditembusi harga beberapa kali sebelum ini.
Pasaran masih tertumpu terhadap isu perang dagang di mana China dilaporkan akan bertindak balas terhadap serangan tarif tambahan yang diumumkan Presiden Trump semalam. Ikuti perkembangan isu perang dagang tersebut dan kawal posisi trading anda sebaik mungkin. Gunakan indicator Moshed Magic Line untuk membantu anda dalam trading harian.

Paras support: 1.1637, 1.1609, 1.1565.
Paras resistance: 1.1710, 1.1754, 1.1782.


Harga Minyak Jatuh Dalam Pembukaan Pasaran Eropah

Harga minyak didagangkan rendah dalam sesi dagangan Eropah pada hari Khamis berikutan peningkatan yang tidak dijangka dalam inventori minyak U.S dan peningkatan bekalan minyak dan eksport dari U.S pada minggu lepas.
Pasaran hadapan minyak West Texas Intermediate (WTI) bagi bulan Disember di NYMEX susut 0.38% kepada $51.98, manakala minyak Brent di London Intercontinetal Exchange (ICE) susut 0.24% kepada $58.30 setakat jam 3.30 petang.
Laporan mingguan oleh Energy Information Administration (EIA) semalam menunjukkan inventori minyak mentah meningkat sebanyak 856,000 tong pada minggu yang berakhir pada 22 Oktober berbanding jangkaan pakar penganalisis yang menjangkakan kejatuhan sebanyak 2.6 juta tong.
Harga minyak minyak gasoline dan penyulingan pasaran hadapan meningkat selepas laporan EIA melaporkan inventori minyak gasoline dan penyulingan jatuh melebihi 5 juta tong.
 Menurut Takayuki Nogami, Ketua Ekonomi di Japan Oil, pasaran ketika ini sedikit tersasar daripada landasan berikutan faktor positif dan negatif yang bercampur.
Faktor kenaikan harga adalah disebabkan kejatuhan dalam inventori gasoline dan penyulingan semasa musim sejuk dibahagian hemisfera utara. Lanjut beliau
Dalam masa yang sama, pengeluaran minyak mentah U.S melonjak naik daripada 1.1 juta tong kepada 9.5 juta tong berikutan taufan Nate yang melanda seminggu sebelum laporan pengukuhan pengeluaran minyak.
Menurut beliau, pasaran juga memberi tumpan kepada eksport minyak daripada bahagia utara Iraq selepas pihak Kurdish menawarkan pengunduran senjata dan menangguhkan pengisytiharan kemerdekaan.


EUR/USD Bertahan Daripada Kejatuhan Harga Di Penghujung Minggu

Menuju dagangan ke penghujung minggu, pelabur tambah waspada ekoran sentimen pasaran yang kembali berisiko dengan tumpuan terarah pada perkembangan krisis Rusia dan Ukraine.
Risiko dilihat semakin meningkat apabila campur tangan Amerika Syarikat (AS) dalam pertelingkahan itu turut menjadikan situasi semakin tegang.
Pelabur mula beralih ke pelaburan aset lebih selamat seperti emas yang dapat diperhatikan nilainya yang melonjak tinggi, begitu juga mata wang safe-haven yang mendapat kelebihan dalam sentimen pasaran risk-off.
Walaupun begitu, US dolar pada dagangan Khamis semalam dilihat tidak begitu menyerlah dan belum menunjukkan pengukuhan yang sebenar meskipun beberapa faktor menyokong untuk US dolar mengukuh seperti data-data ekonomi AS yang diterbit dengan angka meningkat serta sentimen positif daripada minit mesyuarat FOMC.
US dolar yang gagal memberikan tekanan dilihat masih memberikan ruang untuk Euro bertahan daripada penyusutan nilai yang lebih rendah.

Pada carta harga pasangan mata wang EUR/USD, harga masih berlegar di bawah zon SBR (support become resistance) 1.14000 dengan penurunan harga berlaku semula semalam ekoran perkembangan negatif krisis Rusia-Ukraine.
 Harga susut ke paras sekitar 1.13250 semalam sebelum pantul semula dan mendatar di sekitar 1.13600 sehingga ke penghujung sesi New York.
Penganalisis melihat kecenderungan untuk harga susut lebih rendah ekoran sentimen pasaran yang berisiko dijangka akan mencetuskan pengukuhan US dolar pada bila-bila masa sahaja.
Jika penurunan harga berlaku, zon RBS (resistance become support) sekitar 1.12700-1.12500 akan diuji dahulu sebelum harga menuju ke paras tumpuan 1.12000.
Sebaliknya jika situasi pasaran berubah dan harga melonjak lebih tinggi, melepasi zon SSBR 1.14000 akan memberi isyarat untuk trend bullish semula.
Kenaikan harga akan menuju ke paras sekitar 1.14500 dan juga zon rintangan 1.14800 sebelum paras 1.15300 akan menjadi sasaran untuk harga catatkan paras ketinggian terbaru.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Harapan Pasaran Kembali Pulih, Bacaan CPI Bulan Oktober Jatuh Lebih Daripada Jangkaan!

Pasaran niaga hadapan saham dilaporkan melonjak naik pada hari Khamis selepas bacaan harga pengguna pada Oktober menimbulkan harapan bahawa inflasi telah memuncak.
Pasaran niaga hadapan Dow Jones meningkat 28 mata, atau 0.1%. Niaga hadapan S&P 500 menambah 0.1%, manakala niaga hadapan Nasdaq 100 meningkat 0.2%.
Penurunan itu berlaku di tengah-tengah ketidakpastian yang berpunca daripada pilihan raya separuh penggal AS. Pasaran berharap Republikan akan menguasai Dewan Perwakilan Rakyat dan Senat pada hari Selasa nanti. Sebaliknya persaingan sengit kekal berlangsung di Arizona, Georgia dan Nevada.
 Momentum saham bertambah buruk sejak semalam selepas pertukaran kripto Binance berkata ia menarik diri daripada rancangan untuk memperoleh FTX. Ini mengheret sektor teknologi dan menarik harga bitcoin ke paras terendah yang terakhir dilihat pada 2020.
Kekurangan kejelasan mengenai pilihan raya, serta laporan pendapatan korporat menjadi pendorong kepada penjualan tempoh hari, kata Chris Zaccarelli, ketua pegawai pelaburan di Perikatan Penasihat Bebas.
Laporan CPI Oktober, yang dikeluarkan pada hari Khamis menunjukkan kadar inflasi tahunan di A.S. jatuh lebih daripada jangkaan pada bulan Oktober, menguatkan harapan bahawa kenaikan harga terburuk selepas pandemik telah berakhir.
Harga pengguna meningkat 7.7% daripada tahun sebelumnya, turun daripada 8.2% pada bulan September dan jelas di bawah ramalan konsensus 8.0%. Dinamik harga semasa juga lebih rendah daripada jangkaan. dengan harga keseluruhan meningkat hanya 0.4% pada bulan itu, turun daripada 0.6% pada bulan September.


Harga Minyak Mentah Menurun, Nilai Emas Melonjak Ke Paras Tertinggi 6 Tahun

Pasaran minyak mentah global turut menerima tempias ekoran ketegangan perang dagang antara Amerika Syarikat (AS) dan China yang kembali hangat susulan kedua-dua negara saling berbalas serangan tarif pada penghujung minggu lalu.
Harga minyak mentah mencatatkan penurunan pada Isnin menekan minyak mentah AS ke paras terendah dua minggu setelah kehangatan perang dagang AS-China meleburkan keyakinan terhadap ekonomi global.
Harga minyak mentah menurun 1.1% ke paras terendah sejak 15 Ogos lalu sementara minyak mentah AS pula turun 1.3%, terendah sejak 9 Ogos.
Manakala nilai emas pula kembali melonjak semula dan pada pembukaan sesi Asia minggu ini, harga emas merekodkan paras ketinggian yang terbaru untuk tempoh lebih 6 tahun.
Ketegangan perang dagang yang meningkatkan risiko dalam pasaran membuatkan pelabur lebih tertarik terhadap aset safe-haven seperti emas termasuk mendorong kenaikan pada matawang Yen Jepun dan Swiss franc Switzerland.
 Menteri Perdagangan China menyatakan pada minggu lalu tarif tambahan 10% atau 15% akan dikenakan ke atas 5,078 jumlah produk barangan berasal dari Amerika Syarikat termasuk minyak mentah, produk pertanian seperti kacang soya dan lain-lain.
Sebagai respon tindak balas, Presiden Donald Trump yang mengumumkan tarif tambahan turut mengarahkan syarikat-syarikat AS untuk mencari jalan bagi menutup operasi di China dan membuat produk di Amerika sendiri.
Faktor ketegangan perang dagang AS-China telah menenggelamkan tumpuan utama pelabur sebelum itu iaitu ucapan Pengerusi Fed, Jerome Powell pada acara tahunan simposium ekonomi di Jackson Hole, Wyoming.
Powell menyatakan ekonomi berada di tahap yang baik dan Federal Reserve akan bertindak tepat untuk mengekalkan pertumbuhan ekonomi Amerika Syarikat.
Syarikat Tenaga AS telah mengurangkan pelantar minyak paling tinggi dalam tempoh 4 bulan pada minggu lalu, dengan jumlah bilangan pelantar jatuh ke paras terendah sejak Januari 2018, berikutan para pengeluar mengurangkan perbelanjaan terhadap penggalian dan pemprosesan terbaru.


Swiss Franc Melonjak Selepas Tersenarai Dalam Pemantauan Matawang Oleh A.S

Dagangan Swiss franc melonjak menghampiri paras tertinggi tiga tahun berbanding dolar euro selepas Amerika Syarikat menambah Switzerland ke dalam senarai pemantauan pemanipulasi matawangnya.
Berdasarkan laporan semi tahunan oleh Jabatan Perbendaharaan A.S yang memberitahu bahawa penyenaraian tersebut dilakukan ekoran kebimbangan mengenai amalan matawang dan menuduh pihak berkuasa sengaja meningkatkan pembelian tukaran asing sejak pertengahan 2019.
Swiss National Bank (SNB) telah membeli sejumlah besar matawang asing sejak beberapa tahun kebelakangan ini untuk mengurangkan permintaan swiss franc, di mana status keselamatannya menarik minat pelabur ketika berlaku ketidakpastian.
Susulan daripada penyenaraian tersebut, Kementerian Kewangan Switzerland telah menolak tuduhan A.S dengan menyatakan langkah yang diambil itu bukan untuk mendapatkan keuntungan kompetitif.
 SNB menafikan campur tangannya untuk melemahkan matawang itu bertujuan untuk memberikan kelebihan dagangan kepada Switzerland, sambil menyebut mengenai kesan negatif terhadap inflasi dan ekonomi yang bergantung kepada eksportnya disebabkan nilai franc yang terlalu tinggi.
Perbendaharaan A.S juga menggesa pihak berkuasa Switzerland supaya menerbitkan semua data yang melibatkan campurtangannya dengan lebih kerap.
Selain daripada campurtangan secara langsung dalam penetapan matawangnya, bank pusat juga menetapkan kadar faedah sebagai paling rendah di dunia untuk menghalang pembelian terhadap Swiss franc.
Antara negara lain yang turut disenaraikan di bawah pemantauan Perbendaharaan A.S adalah China, Jepun, Korea Selatan, Jerman, Itali, Ireland, Singapura, Malaysia dan Vietnam.


Analisis GOLD – Harga Masih Bertahan Daripada Terus Jatuh

Pergerakan harga emas tidak menentu dengan tumpuan terarah pada pakej rangsangan ekonomi Amerika Syarikat (AS) yang akan dilancarkan oleh Presiden Joe Biden.
Namun, pelabur mula bimbang terhadap jangkaan kelewatan pelaksanaan bantuan ekonomi tersebut yang akan merencatkan pemulihan ekonomi.
Pelabur juga berwaspada menjelang keputusan mesyuarat FOMC pada minggu ini dengan kenyataan oleh Federal Reserve (Fed) akan dinilai sebagai petunjuk bagi proses pemulihan ekonomi di AS.
Jika dilihat pada pergerakan harga di carta XAU/USD yang mengukur nilai emas berbanding US dolar, harga bergerak mendatar di atas paras sokongan 1850.00.
Paras tersebut diuji sekali lagi pada sesi dagangan Eropah hari ini namun harga masih menemui kesukaran untuk turun lebih rendah.
 Pengukuhan US dolar di awal minggu semakin menarik harga untuk jatuh lebih rendah dan situasi tersebut berpotensi mendorong harga menuju semula ke zon support 1800.00.
Sebaliknya jika harga berjaya melonjak tinggi semula, paras rintangan pada 1875.00 menjadi sasaran untuk harga menguji zon SBR (support become resistance) tersebut.
Dan kenaikan lebih tinggi mampu dicapai sehingga ke paras tumpuan 1900.00 semula jika harga terus bergerak dalam trend bullish.
Namun sentimen pasaran semasa akan terus menjadi faktor memacu pergerakan nilai emas dalam pasaran.
Lihat gambar carta harga XAU/USD di bawah untuk rujukan analisis teknikal anda.


Sentimen Terkini Pasaran Kewangan Pada Sesi Dagangan Asia

Pengukuhan matawang euro menghalang pengukuhan US dolar ke pars tertinggi 11 bulan pada hari Isnin. Ditambah pula dengan isu perdagangan antara US dan Kesatuan Eropah yang telah mempengaruhi halatuju matawang.
Matawang Euro meningkat sebanyak 0.02 peratus kepada $1.1656 selepas mengukuh sebanyak 0.5 peratus pada hari Jumaat. Matawang tersebut telah mengukuh selepas data aktiviti perniagaan Jerman dan Perancis positif dan kenyataan oleh ahli politik Itali bahawa negara mereka tidak akan meninggalkan penggunaan matawang Euro.
Indeks US dolar yang mengukur matawang greenback berbanding 6 matawang utama mengukuh 0.01 peratus kepada 94.20. Jatuh daripada paras tertinggi yang dikecapi pada hari Jumaat iaitu pada paras 95.529.
 US dolar mencapai paras tertinggi 11 bulan adalah didorong hasil bon US. Walau bagaimanapun, US dolar menyusut akhir minggu lalu apabila hasil bon US mula jatuh berikut ketegangan perdagangan antara Washington dan Kesatuan Eropah.
Presiden A.S. Donald Trump mengancam pada Jumaat untuk mengenakan tarif 20 peratus ke atas semua kereta yang diimport dari Kesatuan Eropah. Kesatuan Eropah mengatakan ia tidak akan mempunyai pilihan tetapi untuk bertindak balas terhadap tindakan sedemikian.
Matawang yang didasarkan pada komoditi misyak mengkuh selepas OPEC setuju pada hari Jumaat untuk meningkatkan pengluaran bagi bulan hadapan.
Matawang Australia kini menyusut sebanyak 0.32 peratus kepada 0.7422. USD/CAD pula mengukuh 0.17 peratus kepada 1.3291.


Tips Untuk Mencari Medium Pembelajaran Forex Yang Terbaik, Forex Trader Wajib Tahu!

Kunci utama untuk menjadi forex trader yang berjaya ialah ilmu pengetahuan. Oleh itu, terdapat ramai individu yang meluangkan masa mereka untuk mempelajari dan memahami teknik-teknik dalam forex trading serta meneliti situasi pasaran semasa.
Hal ini demikian kerana forex trading merupakan urusniaga yang berisiko. Jadi, anda perlu banyak belajar! Persoalannya, bagaimana untuk mendapatkan medium pembelajaran forex yang terbaik?
Pada zaman serba canggih ini, terdapat banyak platform atas talian yang mendedahkan kepada anda tentang ilmu-ilmu berguna dalam forex trading.
Jangan risau! Medium pembelajaran forex trading terdiri daripada pelbagai jenis, antaranya pengajian forex secara atas talian, kelas pengajian luar, pembacaan buku, webinar atas talian, video tentang pembelajaran forex atau sebagainya.
Pilihan berada di tangan anda! Anda boleh memilih teknik pembelajaran yang bersesuaian dengan anda.
Untuk pengetahuan anda, pembelajaran forex trading yang terbaik mestilah merangkumi beberapa perkara:
1. Menyediakan pengajian berkaitan asas-asas forex trading yang akan membantu dalam memahami apakah forex trading dan bagaimana ianya berfungsi serta menjelaskan tentang cara-cara untuk membuka akaun forex.
 2. Menerangkan bagaimana mekanisme forex berfungsi antaranya ialah masa dagangan, leverage, harga dan pips, spread dan sebagainya.
3. Memberi panduan tentang cara-cara membaca carta dan langkah untuk membuat keputusan yang bernas berdasarkan informasi yang telah didapati.
4. Menekankan kemahiran pengurusan risiko kerana ianya sangat penting dalam forex trading.
5. Membantu forex trader dalam merangka strategi forex trading yang bersesuaian.
6. Menjelaskan tentang perbezaan jenis dan bentuk analisis.
7. Membantu forex trader dalam membina keyakinan diri dan mengawal emosi mereka.
Seterusnya, terdapat juga beberapa aspek yang perlu ditekankan iaitu kos, kualiti dan cara pembelajaran yang sesuai serta ringkas.


Data Harga Pengguna di U.S. Menyokong Kenaikan Kadar

US consumer price Index (CPI) atau Indeks harga pengguna naik 0.40% pada Oktober dengan inflasi tahunan (annual inflation) naik ke 1.60% dari 1.20% sebelum ini dan kenaikan ini sejajar dengan jangkaan pasaran. Ini adalah inflasi tahunan yang tertinggi sejak Oktober 2014 dan data keseluruhan akan mengekalkan kepada jangkaan kenaikan kadar The Fed pada Disember.
Data CPI ini mengira perubahan harga barang dan perkhidmatan yang dibeli oleh pengguna. Ia dikeluarkan setiap bulan selepas 16 hari. Contohnya data bagi bulan lepas dikeluarkan hari ini pada 18 November.
Core CPI pula naik ke paras 0.10% pada bulan yang sama tetapi rendah sedikit daripada jangkaan pasaran iaitu 0.20% dengan kenaikan tahunan (annual inflation) pada kadar 2.10% dari 2.20% sebelum ini.
 Harga bagi tenaga (energy prices) naik 3.50% pada bulan sama iaitu kenaikan tertinggi sejak Februari 2013 dengan harga gasoline naik sebanyak 7.00% dan dikira setengah daripada kenaikan Indeks CPI pada bulan sama.
Harga makanan pula tidak berubah pada empat bulan berturut-turut dengan kejatuhan tahunan mencatatkan 0.40%. Selain itu, terdapat juga sedikit kejatuhan dalam harga kereta terpakai dan trak dengan penyusutan 4.10%.
Manakala dalam kategori perubatan, medical care commodities naik 5.00%, perkhidmatan kesihatan tidak berubah pada bulan sama, namun kenaikan tahunan masih dalam 4.10%. Indeks keseluruhan sektor perkhidmatan naik 3.00%.
Walaupun data yang dikeluarkan ini tidak menepati jangkaan, The Fed masih lagi yakin dengan asas-asas ekonomi U.S. untuk kenaikan kadar Disember ini.


Data PCE Baik, Komen Terkini Dudley Melemahkan US Dolar

Data inflasi tumpuan utama The Fed iaitu perbelanjaan penggunaan peribadi (Personal Consumption Expenditure, PCE) naik 0.1% pada Februari berbanding sebelum ini yang merekodkan kenaikan 0.4% dengan bacaan tahunan mencapai 2.1% dari 1.9% sebelum ini.
Jika tidak mengambil kira harga bahan api ‘Core-PCE‘ naik 0.2% yang sejajar dengan jangkaan pasaran.
Dalam komennya pada Khamis, Presiden Fed New York, William Dudley menyatakan risiko pertumbuhan dan inflasi bergerak ke atas secara berperingkat dan FOMC secara keseluruhan yakin inflasi akan mencapai sasaran 2%. Data ini sepatutnya mengekalkan keyakinan dalam jangka pendek kepada ahli-ahli FOMC.
Peningkatan PCE melebihi 2.0% adalah satu isyarat yang signifikan kepada The Fed, walaupun terdapat kemungkinan kadar ini jatuh semula bulan depan dengan kejatuhan harga bahan api global.
 Dengan inflasi teras (core-inflation) masih kekal di bawah 2.0%, ahli-ahli yang lebih kepada ‘dovish‘ akan terus berhati-hati dalam pengetatan polisi, khususnya jika FOMC menyatakan 2% adalah sasaran dan bukannya kadar siling.
Dari segi kenaikan kadar, Dudley menegaskan ia akan bergantung kepada data-data ekonomi (data dependant).
Beliau juga memberi komen bahawa The Fed mungkin akan mengurangkan $4.5 trillion imbangan kira-kiranya seawal tahun ini yang mana lebih awal dari jangkaan penganalisis ekonomi.
“Tidak memeranjatkan saya jika tahun ini atau 2018 di mana ekonomi terus berkembang dengan baik, kita akan mula membiarkan sekuriti menjadi matang secara berperingkat daripada melaburkannya semula,” seperti yang dilakukan oleh The Fed ketika ini.” kata Dudley kepada Bloomberg.
US dolar melemah sejurus maklumat dari komen William Dudley tersebar dan diserap oleh pasaran. Emas mencatatkan kenaikan 60 pip pada masa artikel ini ditulis.


Pergerakan Matawang Kacau Bilau Angkara Konflik Rusia-Ukraine!

Ketidakpastian mengenai krisis geopolitik Rusia dan Ukraine telah membawa pergerakan turun naik yang tidak menentu dalam pasaran mata wang pada sesi Eropah.
Sebelum ini dilaporkan bahawa angkatan bersenjata Ukraine telah melepaskan serangan meriam dan bom di wilayah Republik Rakyat Luhansk (LPR), di mana pemberontak Ukraine yang disokong Rusia menuduh ia dilakukan oleh tentera kerajaan.
Berita tersebut telah mencetuskan panik dalam pasaran pada sesi Asia sehingga mendorong lonjakan drastik dagangan safe-haven dan junaman kebanyakan mata wang utama.
Namun, penafian oleh Ukraine dan berita bercampur-campur mengenai serangan tersebut menyebabkan pasaran lebih berwaspada pada pembukaan sesi Eropah.
 Para pelabur kini terus mengikuti perkembangan semasa terhadap situasi di Ukraine yang mana isyarat pergerakan harga berkemungkinan akan lebih jelas pada sesi New York.
Ekoran sentimen yang dilihat lebih cenderung berisiko, US dolar mendapat permintaan sebagai safe-haven dan bergerak seiring dengan lonjakan harga emas yang kini meningkat ke paras ketinggian lapan bulan.
Mata wang euro dan pound terus didagangkan suram berikutan sentimen yang tidak menentu. Rusia sebelum ini telah mengancam bahawa mereka akan bertindak balas sekiranya UK mengenakan sekatan baharu ke atasnya berhubung konflik dengan Ukraine.
Sementara mata wang sensitif risiko, dolar Aussie dan kiwi memadamkan beberapa keuntungan yang diraih pada awal sesi Asia. Terdahulu, dolar Aussie telah meningkat susulan data pekerjaan yang positif.


EUR/USD Menjunam 130 Pips, Beri Isyarat Awal Perubahan Trend Menurun

Euro terus bergerak lemah pada dagangan yang menuju penghujung minggu berikutan penularan wabak pandemik di zon Eropah masih lagi membimbangkan.
Jerman sebagai ekonomi terbesar di Eropah pada semalam telah mencatatkan kenaikan kes jangkitan harian tertinggi dalam tempoh hari sebanyak 2,866 kes dengan kematian terbaru dilaporkan meningkat 315 menjadikan keseluruhan korban di Jerman seramai 3,569 orang.
Bacaan akhir bagi inflasi di Jerman kekal seperti jangkaan 0.1% sementara indeks harga borong masih lagi lemah. Data pengeluaran perindustrian zon Eropah pada jam 5 petang ini akan terus mempengaruhi dagangan Euro.
Pergerakan harga pada carta pasangan matawang EUR/USD semalam menunjukkan penurunan drastik harga sehingga 130 pips dengan dagangan US dolar yang kembali mengukuh dengan sentimen pasaran yang berisiko.
Penurunan harga yang mencecah paras sekitar 1.0855 kembali menunjukkan kenaikan sekitar 80 pips pada sesi New York semalam dengan pergerakan harga yang memberi reaksi terhadap data jualan runcit serta pengeluaran perindustrian Amerika Syarikat yang lemah.
Namun pada sesi pasaran Asia pagi ini, harga dilihat kembali menyambung penurunan semula. Harga yang gagal turun lebih rendah ke paras terendah harian semalam mempamerkan kenaikan semula pada awal sesi Eropah.
Harga berkemungkinan akan menguji paras halangan Moving Average 50 (MA50) pada rangka masa 1 jam pergerakan harga di carta EUR/USD sebelum menyambung semula penurunan.
 Penurunan yang melepasi paras terendah semalam akan menuju ke zon RBS (resistance become support) sekitar 1.08400.
Penurunan lebih rendah seterusnya akan menuju paras support yang diuji pada awal April sekitar 1.0770.
Namun jika harga kembali membuat kenaikan lebih tinggi, paras 1.09200 akan diuji sebelum harga memasuki zon SBR (support become resistance) dan menguji paras halangan MA50.
Kenaikan selanjutnya akan menuju ke paras ketinggian mingguan berhampiran 1.0990 sebelum harga meneruskan kenaikan ke paras penting 1.1000.
Data tuntutan pengangguran Amerika Syarikat pada malam ini akan kembali menjadi tumpuan pelabur selepas merekodkan bacaan melebihi 6 juta untuk 2 minggu berturut-turut sebelum ini.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Forex Trading Adalah Aset, Bukan Liabiliti

Sejauh mana perancangan anda dalam menjadi seorang forex trader? Setelah anda terjun ke dalam bidang ini, anda kena ingat yang forex ini juga adalah sebuah business. Ada untung, ada rugi. Ada modal.
Ramai yang tiada perancangan. Oleh sebab tiada perancangan ini yang jadikan hala tuju anda tidak kemana selama terlibat dalam forex trading. Tambahan masih ramai yang saya kenal sejak 2008 dalam bidang forex, sehingga kini masih menjadi pendepo tegar. Broker ibarat liabiliti bagi mereka. Perlu disuap duit setiap bulan.
Itu yang saya kenal. Yang tak kenal masih banyak.
Mereka kerap terima call dari Account Manager. “Salam, apa khabar? sihat? Bila nak depo? Sekarang kami tengah ada bonus bla.. bla.. bla..”. Kiranya Account Manager diorang ni ibarat anak kecil la, call tanya, “Abah, bila nak bank in duit?”
 Mereka depo seratus dollar, dua ratus dollar, lima puluh dollar. Ibarat cuba mesin slot. Ada untung, ada. Tiada untung, depo lagi nanti. Mereka tak tahu pun, kenapa mereka deposit banyak tu. Cek tengok dalam bank, lepas lah nak depo seratus dua. Terus depo. Trade punya trade. Sembang di kedai mamak sana dan sini. Selepas itu MC.
Tak apa, nanti depo lagi. Tunggu gaji bulan depan.
“If you fail to plan, you are planning to fail”. Forex sebuah business, dan perlu ada perancangan. Strategy. Kenapa mula dengan 100 USD, kenapa 1000 USD mula deposit. Strategy mana nak guna. Bagaimana nak elak modal hangus dan sebagainya. Bagaimana manage risk ikut akaun dan sebagainya. Bagaimana nak bertatih dalam bidang ini.
Semoga saya dapat membantu semua rakan-rakan dalam bidang ini. Forex trading adalah “aset” kita, ia bukan “liabiliti”!


Analisis Teknikal EUR/USD – Timeframe H1 – 12/10/2018

Pergerakan harga pada pasangan matawang EUR/USD pada dagangan semalam dilihat masih membuat kenaikan harga dalam keadaan sentimen pasaran yang masih berisiko. Pasaran saham yang didagangkan terus merosot meningkatkan kebimbangan terhadap melabur di mana matawang USD terus didagangkan lemah. Kesempatan ini dimanfaatkan oleh EURO untuk melonjakkan harga pada chart EUR/USD. Harga yang dilihat membuat kenaikan pada sesi pasaran Asia semalam kemudiannya turun membuat pembetulan harga (correction) sebelum harga membuat kenaikan semula melepasi paras resistance MagicR1 dan resistance MagicR2 pada indicator Moshed Magic Line dan menutup harga di sekitar paras 1.16000.
Pergerakan harga sejak awal sesi pasaran Asia hari ini pula agak perlahan di mana harga dilihat berada lebih tinggi dari paras Magic Pivot 1.1570 dan menuju ke paras resistance 1.1622 (MagicR1). Jika harga terus menyambung kenaikan yang dibuat, harga dilihat akan melepasi paras resistance MagicR1 untuk naik menguji paras resistance 1.1651 (MagicR2) dan pasaran akan menunggu reaksi harga pada paras ini. Jika harga berjaya breakout paras tersebut, jangkaan harga akan mencapai paras ketinggian baru pada resistance 1.1703 (MagicR3).
 Namun, sekiranya pasaran semasa kembali menyokong pengukuhan nilai matawang USD semula, harga berkemungkinan akan membuat penurunan semula sehingga melepasi paras Magic Pivot 1.1570 dan menuju ke paras support 1.140 (MagicS1) untuk menguji zon tumpuan harga tersebut. Kemudiannya, jika harga dilihat menembusi paras tersebut, jangkaan harga akan membuat penurunan ke paras support 1.1489 (MagicS2) terlebih dahulu sebelum harga menguji pula paras support 1.1459 (MagicS3) di mana paras tersebut berada di zon harga yang telah diuji beberapa kali sebelum ini.
Jika sentimen pasaran yang tidak menentu pada minggu ini sedikit mengganggu sistem dagangan anda, dinasihatkan anda untuk meluangkan sedikit masa untuk bacaan dan analisis pasaran semasa. Dan untuk analisis teknikal, anda boleh gunakan indicator Moshed Magic Line sebagai rujukan tambahan anda.

Paras support: 1.1540, 1.1489, 1.1459.
Paras resistance: 1.1622, 1.1651, 1.1703.


Tak Lepas Tembus Resistance 1.2300, EUR/USD Terjun Semula

US dolar pamerkan pengukuhan semula selepas pasaran saham menyaksikan kejatuhan semula mendorong permintaan meningkat terhadap aset safe-haven.
Selain peningkatan kes jangkitan virus, ketidaktentuan politik di Amerika Syarikat (AS) menjelang pilihan raya Georgia menambah risiko tekanan terhadap US dolar bagi meanntikan keputusan wakil Senat sama ada dari pihak Republik atau Demokrat.
US dolar kembali bangkit semula dari paras terendah 2 setengah tahun selepas pelabur mula melihat sentimen pasaran yang kembali berisiko.
Pada carta harga pasangan mata wang utama EUR/USD, harga pada awal minggu pamerkan lonjakan dengan menyambung penyusutan US dolar dari penghujung tahun lalu.
Namun, selepas menguji zon resistance 1.23000, harga kembali menjunam semula susulan pengukuhan US dolar di sesi New York.
Penurunan harga juga turut turun semula di bawah paras halangan Moving Average 50 (MA50) pada rangka masa 1 jam pergerakan harga memberi isyarat awal untuk trend bearish.
Namun penurunan terbantut pada paras sokongan 1.22500 sebelum kenaikan harga dilihat semula pada sesi Asia hari ini (Selasa).
 Harga berlegar di atas paras 1.22500 pada zon RBS (resistance become support) dan juga menguji paras halangan MA50 untuk memberi petunjuk pergerakan selanjutnya harga.
Jika harga meneruskan kenaikan, zon resistance 1.23000 akan sekali lagi diuji dan pelabur akan menilai reaksi harga di zon tersebut.
Namun jika harga membuat penurunan lebih rendah di bawah paras 1.22500, trend awal penurunan harga bakal berlaku dengan paras sokongan pada 1.22100 akan cuba ditembusi harga.
Penurunan lebih rendah akan menguji zon RBS tumpuan sebelum ini pada 1.21800-1.21500 yang akan menjadi zon sokongan harga untuk jatuh lebih rendah.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Jualan Runcit di Kanada Meningkat, Usd/Cad Meneruskan Kejatuhan Hari Ini

Jualan runcit (retail sales) di Kanada meningkat 2.2% pada Januari berbanding jangkaan peningkatan 1.5% dan data pada bulan sebelum yang merekodkan kejatuhan sebanyak 0.4%.
Jualan barangan asas atau dipanggil sebagai (core-retail sales) meningkat 1.7% jika dibandingkan dengan jangkaan pasaran hanya kenaikan 1.2%. Ini adalah satu kenaikan yang mendadak yang menyebabkan dolar Kanada menguat sejurus data ini dikeluarkan. Usd/Cad meneruskan kejatuhan jika dilihat dalam time-frame kecil dan kini jatuh hampir 50 pip semasa artikel ini ditulis.
Pengukuhan data kali ini banyak disumbangkan oleh peningkatan jualan kenderaan dan alat-ganti yang naik sebanyak 3.8%. Jualan dilihat merekodkan kenaikan dalam 10 dari 11 sub-sektor di Kanada.
 Pasaran sebenarnya telah menjangkakan kenaikan mendadak data kelai ini kerana bacaan lemah pada Disember. Jualan pada Disember lemah khususnya barangan bermusim dan data kali ini naik mendadak pada Januar
Dalam konteks inidata jualan akan meningkatkan keyakinan Bank of Canada dalam jangkaan pertumbuhan ekonomi negara ini. Selepas ini data inflasi pada Jumaat akan menjadi perhatian sebagai faktor yang akan menentukan pendirian polisi monetari secara keseluruhan.
Data yang kukuh atau lebih dari jangkaan akan meningkatkan tekanan kepada Bank of Canada yang akan mengurangkan pendirian ‘dovish‘ mereka terhadap polisi semasa.


GBP/USD Pamer Lonjakan Awal Selepas Cecah Paras Terendah Terbaru $1.14500

US dolar bergerak sepi di sesi dagangan awal minggu semalam (Isnin) sehingga bersambung pada Selasa memberikan ruang kepada mata wang utama yang lain termasuk Pound untuk meraih keuntungan buat seketika.
Menjadi tumpuan semalam adalah pada pengumuman pelantikan Perdana Menteri United Kingdom (UK) yang baru iaitu Liz Truss menewaskan pencabarnya Rishi Sunak bagi menggantikan jawatan yang ditinggalkan oleh Boris Johnson.
Tanpa membuang masa, Liz Truss dilihat telah bersedia dengan pelan rangsangan $130 bilion untuk mengatasi krisis lonjakan harga tenaga di UK dan dilihat memberi sokongan untuk peningkatan nilai Pound pada sesi Asia pagi ini.
Peningkatan Pound juga didorong oleh penyusutan yang dipaparkan oleh US dolar yang dilihat gagal untuk mengekalkan pengukuhan minggu lalu selepas terbitan laporan data pekerjaan NFP Amerika Syarikat (AS).
Pelabur kini menantikan terbitan data sektor pembuatan AS tinjauan ISM yang akan menjadi tumpuan pada sesi New York malam dan dijangka akan mempengaruhi pergerakan US dolar untuk menjadi penilaian pelabur.

Melihat pergerakan harga pada carta pasangan mata wang GBP/USD, terdapat petunjuk untuk berlakunya perubahan trend pada lantunan harga pada dagangan awal minggu ini.
Pada pembukaan sesi dagangan Asia semalam, harga mulanya menyusut sehingga menyentuh paras sokongan harga 1.14500 mencatatkan paras terendah terbaru 2 tahun, sejak Mac 2020.
 Namun bersambung ke sesi dagangan Eropah pula, harga mula melantun naik semula tdan menguji paras halangan Moving Average 50 (MA50) pada rangka masa 1 jam di carta harga sehingga ke penghujung sesi New York berakhir.
Bersambung pada pembukaan sesi Asia pagi ini, harga menyambung lonjakan melepasi halangan MA50 tersebut dengan kenaikan sekitar 90 pips sehingga menyentuh paras halangan 1.16000 untuk isyarat pergerakan trend bullish bakal bermula.
Sekiranya harga berjaya melepasi rintangan pada 1.16000 tersebut, dijangkakan harga akan meneruskan lonjakan melepasi pula paras 1.16500 dengan sasaran untuk menuju sehingga ke zon support become resistance (SBR) pada 1.17600-1.18000.
Sebaliknya jika harga gagal untuk menembusi paras halangan 1.16000, berkemungkinan penyusutan akan berlaku semula untuk harga menguji paras sokongan MA50 sebelum memberi petunjuk bagi arah pergerakan harga selanjutnya.
Jika harga memberi isyarat bearish semula dengan penurunan di bawah paras MA50, harga sekali lagi akan menguji paras sokongan 1.14500 yang dicecah semalam sebelum mencatatkan paras terendah terbaru 2 tahun pada corak penurunan yang diteruskan.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Jangkaan Penurunan Meleset, EUR/USD Patah Arah Buat Kenaikan Semula

Jangkaan pelabur terhadap pengukuhan US dolar meleset apabila prestasi yang dipamerkan pada Selasa semalam lebih suram berbanding corak peningkatan nilai pada pembukaan pasaran awal minggu.
Sentimen pasaran masih berisiko dipenuhi dengan lambakan laporan berkenaan Covid-19 di China dengan lonjakan kes jangkitan, kematian baru yang dilaporkan serta peningkatan sekatan pergerakan semula.
Namun, tumpuan terhadap minit mesyuarat FOMC yang bakal diterbitkan pada awal pagi Khamis berkemungkinan membuatkan pelabur lebih berwaspad terhadap pergerakan raja mata wang tersebut ketika menilai pandangan para penggubal polisi Federal Reserve (Fed) yang bercampur-campur.
Sementara mata wang Euro cuba untuk memanfaatkan ruang untuk meningkat lebih tinggi berbanding US dolar, namun pergerakan harga yang dipaparkan masih perlahan.
Penggubal polisi bank pusat Eropah (ECB) dilihat lebih cenderung ke arah pengetatan dasar monetari dengan jangkaan kenaikan kadar faedah sebanyak 75 mata asas masih menjadi pilihan.

Jika dinilai pergerakan harga pada carta pasangan mata wang EUR/USD, harga telah kembali paparkan corak menaik semula pada Selasa semalam selepas corak penurunan pada Isnin lalu tidak diteruskan.
Harga dilihat telah melantun semula dari paras sokongan 1.02400 dan menguji paras 1.03000 di penghujung sesi New York dan harga mendatar di sekitar tersebut sehingga bersambung pada pembukaan sesi Asia pagi Rabu ini.
 Selepas kenaikan harga melepasi halangan Moving Average 50 (MA50) pada rangka masa 1 jam pergerakan di carta EUR/USD, pelabur menilai sebagai isyarat untuk pergerakan trend bullish semula.
Sekiranya kenaikan diteruskan, harga bakal menuju ke paras 1.04000 untuk menguji rintangan tersebut sebelum menyambung kenaikan ke zon rintangan 1.05000.
Mengatasi ketinggian dicapai minggu lalu akan mencatatkan paras tertinggi terbaru harga untuk tempoh dagangan 21 minggu.
Sebaliknya, waspada jika harga kembali menjunam semula di bawah paras 1.03000 dan berkemungkinan menembusi paras sokongan semasa pada 1.02400.
Harga boleh susut sehingga ke zon tumouan 1.01000 selepas isyarat lebih jelas pergerakan untuk trend bearish.
Sementara menantikan minit FOMC, pasaran akan terlebih dahulu memberi tumpuan pada terbitan data PMI pembuatan dan perkhidmatan di Eropah dan juga Amerika hari ini.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal GBP/JPY – Timeframe H1 – 21/9/2018

Pergerakan pasangan matawang GBP/JPY antara yang paling ketara membuat kenaikan harga semalam setelah GBP mengukuh atas faktor isu Brexit yang kembali positif dan juga kelemahan matawang safe-haven Yen. Harga dilihat telah melonjak dari paras Magic Pivot terus menuju ke paras resistance MagicR2 dan membuat Higher High yang baru pada zon resistance bulan Julai lalu sekitar 149.000. Pada sesi pasaran Asia hari ini, harga membuat sedikit kenaikan hampir menyentuh paras resistance 149.903 (MagicR1) sebelum harga mula membuat penurunan semula pada sesi pasaran Eropah sehingga ke paras resistance sebelum ini di 149.000.
Jika harga terus membuat kenaikan melepasi paras resistance MagicR1, seterusnya harga dilihat akan menuju ke paras resistance 150.562 (MagicR2) di mana harga akan terus membuat Higher High yang baru. Jika paras tersebut masih ditembusi, harga dijangka akan mencapai paras resistance 151.847 (MagicR3) di mana paras tersebut terakhir kali dicapai adalah pada bulan April yang lalu.
 Sebaliknya, jika harga mengalami kejatuhan, harga akan bergerak melepasi paras Magic Pivot 148.618 dan menuju ke paras support 147.959 (MagicS1) sebelum menguji paras RBS (resistance become support) pada 147.000. Jika paras RBS tersebut berjaya ditembusi (breakout), harga akan turun lebih rendah ke paras support 146.674 (MagicS2) dan seterusnya ke paras support 146.015 (MagicS3). Paras tersebut dilihat berdekatan dengan zon RBS 145.600 yang menjadi tumpuan harga sebelum ini.
Ikuti perkembangan rundingan Brexit dan juga sentimen semasa dalam pasaran bagi memantau pergerakan harga pada chart GBP/JPY ini. Untuk analisis teknikal, boleh jadikan indicator Moshed Magic Line sebagai salah satu rujukan analisis anda.

Paras support: 147.959, 146.674, 146.015.
Paras resistance: 149.903, 150.562, 151.847.


Setelah Kenaikan 2 Hari Berturut-turut, Boleh Ke GBP/USD Naik Lagi?

US dolar kekal bergerak lemah pada sesi New York walaupun bacaan data pesanan barangan tahan lama AS menunjukkan bacaan yang agak baik.
Hal ini adalah didorong kebimbangan pelabur terhadap pergerakan pasaran yang tidak menentu menjelang acara persidangan ekonomi tahunan di Jackson Hole dan bakal mempengaruhi dagangan US dolar.
Seperti corak pergerakan harga pada hari sebelumnya, dagangan pada carta pasangan matawang GBP/USD semalam turut mempamerkan kenaikan pada sesi New York selepas mendatar sejak sesi Asia.
Penyusutan ketara US dolar telah melonjakkan harga pada carta GBP/USD lebih tinggi meskipun matawang Pound masih berisiko dan dijangka akan terus bergerak lemah dalam pasaran.
Harga melonjak setelah turun menguji paras sokongan Moving Average 50 (MA50) pada rangka masa 1 jam pergerakan harga sehingga melepasi paras 1.32000.
Bersambung pada sesi Asia pagi ini, harga menguji paras 1.32200 iaitu paras ketinggian harian semalam sebelum menunjukkan penurunan pada kadar yang perlahan ke paras 1.32000.
 Kenaikan harga dijangkakan akan menuju resistance 1.32800 untuk harga menguji paras ketinggian pada kenaikan minggu lalu.
Sebaliknya jika harga kembali membuat penurunan, paras sokongan dilihat pada 1.31500 dan juga sokongan dinamik MA50 sebelum harga yang meneruskan penurunan akan menuju support mingguan 1.31600.
Penurunan lebih rendah akan menguji pula zon support utama pada 1.30000 yang akan memberikan isyarat trend bearish lebih jelas untuk pergerakan pada skala lebih besar di carta GBP/USD.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


US Dolar Kukuh, EUR/USD Cecah Paras Terendah 3 Minggu

Dagangan matawang dolar Amerika Syarikat mengekalkan pengukuhan pada sesi New York semalam dengan disokong oleh bacaan data ekonomi yang positif.
Data pesangan barangan tahan lama AS meningkat 2.4% pada bulan Disember 2019 mengatasi jangkaan kenaikan 1.2% dari bacaan bulan sebelumnya yang menurun -0.1%. Peningkatan tersebut adalah terbesar sejak Ogos 2018 ekoran permintaan peralatan ketenteraan meningkat selepas Kongres meluluskan bajet lebih tinggi untuk perbelanjaan ketenteraan.
Seterusnya, menyusul pula data sentimen keyakinan di Amerika Syarikat yang semakin baik pada bulan Januari dengan bacaan data indeks keyakinan penggunan CB meningkat kepada 131.6 mata dari 128.2 mata Disember lalu.
Melihatkan pergerakan harga pada carta pasangan matawang utama EUR/USD, pengukuhan US dolar berbanding matawang Euro telah menekan harga ke paras terendah 3 minggu terbaru pada sesi New York semalam.
Harga telah mencecah paras terendah pada support 1.10000 sebelum harga pantul membuat kenaikan yang lemah berlegar di garisan halangan dinamik Moving Average 50 (MA50) pada rangka masa 1 jam pergerakan harga di EUR/USD.
 Dolar Euro kekal berisiko dengan tekanan tarif oleh Presiden AS Donald Trump sebelum ini terhadap Eropah sementara pelabur turut waspada menantikan perkembangan rundingan EU-UK.
Dengan momentum penurunan yang berjaya dikekalkan, harga akan cuba untuk menembusi zon support 1.10000 yang sebelum ini diuji pada dagangan November lalu namun gagal ditembusi.
Penurunan lebih rendah bakal mencatatkan paras terendah terbaru berkemungkinan menuju sekitar paras 1.09650.
Namun jika harga kembali membuat kenaikan, paras tumpuan sekitar 1.10400 dan 1.10700 akan diuji semula yang dilihat sebagai zon SBR (support become resistance).
Lihat gambar carta pasangan matawang EUR/USD di bawah untuk rujukan analisis teknikal anda.


Adakah Ini ‘Hint’ Untuk Mesyuarat Polisi BOJ Minggu Depan?

Gabenor Bank of Japan (BOJ), Haruhiko Kuroda mengulangi kesediaan bank pusat untuk melonggarkan dasar monetari lebih lanjut jika diperlukan, dengan mengawasi impak coronavirus terhadap ekonomi.
Kuroda turut mengatakan bahawa aktiviti ekonomi akan tetap berada di bawah tahap pra-pandemik untuk sementara waktu ketika sekatan untuk mengekang penularan virus membebankan industri perkhidmatan.
Namun, beliau yakin bahawa ekonomi ketiga terbesar di dunia itu akan pulih apabila kesan pandemik mereda, dengan permintaan eksport yang kukuh menyokong keuntungan korporat dan perbelanjaan modal.
 Selain itu, Kuroda juga memberitahu bahawa BOJ akan memfokuskan kepada mengekalkan langkah sokongan yang diberikan kepada perusahan kecil yang terjejas akibat coronavirus.
Kebanyakan penganalisis menjangkakan BOJ akan mengekalkan dasar monetari semasa untuk sementara waktu, termasuk pada pertemuan polisi pada minggu depan, ketika ekonomi secara beransur-ansur pulih dari kesan pandemik yang teruk.
Memasuki sesi Eropah, matawang yen didagangkan stabil berbanding dolar greenback yang mencatatkan penyusutan berikutan bacaan laporan pekerjaan NFP AS yang bercampur-campur.


Laporan Data Pekerjaan New Zealand Kukuh, Tumpuan Terarah Pada Mesyuarat Polisi RBA

Dolar Amerika Syarikat (AS) didagangkan lemah sejak semalam dengan pergerakan yang perlahan dipamerkan pada permulaan dagangan minggu ini berikutan ketegangan perang dagang antara Amerika Syarikat dan China semakin meningkat.
Perang dagang yang memasuki fasa baru akan terus menjejaskan dagangan dolar AS dan memberi kelebihan untuk matawang safe-haven seperti Yen dan Swiss franc dan juga matawang anti-USD iaitu dolar Euro untuk mengukuh kembali pada minggu ini.
Sementara, saham niaga hadapan AS dijejaskan oleh isu perang dagang yang bakal memberi kesan buruk terhadap pertumbuhan ekonomi AS dan juga keuntungan korporat.
Dagangan dolar AS juga terkesan oleh data indeks bukan-perkilangan Amerika Syarikat tinjauan ISM yang mencatatkan ke paras terendah dalam tempoh tiga tahun pada bacaan Julai, iaitu 53.7 mata berbanding jangkaan kenaikan 55.5 mata berbanding angka 55.1 pada bacaan sebelum ini.
Matawang Yuan China terus mencatatkan penurunan ke paras rekod terendah terbaru pada hari ini selepas China bertindak melemahkan matawang tersebut melebihi paras kritikal 7.00 pada Isnin, terendah dalam tempoh lebih satu dekad ekoran keputusan Presiden AS Donald Trump mengumumkan tambahan 10% tarif bakal dikenakan ke atas baki barangan import China yang bernilai $300 bilion dolar, berkuatkuasa pada awal September ini.
 Susulan tindakan China tersebut menyebabkan pentadbiran Donald Trump telah melabelkan Beijing sebagai pemanipulasi matawang,dan hal ini terus meningkatkan kegelisahan para pelabur.
Setiausaha Perbendaharaan AS, Steven Mnuchin dalam kenyataannya pada Isnin, kerajaan telah mengenalpasti bahawa China sedang memanipulasi matawang mereka dan dengan itu Washington bakal mengajukan kepada Tabung Kewangan Antarabangsa (IMF) untuk menghapuskan persaingan daripada Beijing itu.
Awal sesi pasaran Asia hari ini memaparkan bacaan bagi laporan data pekerjaan di New Zealand yang mencatatkan bacaan yang positif. Kadar pertambahan pekerjaan di New Zealand untuk suku kedua meningkat kepada kadar 0.8% lebih tinggi berbanding jangkaan kenaikan 0.3% daripada bacaan penurunan -0.2% pada suku sebelumnya, mendorong lonjakan harga pada dagangan dolar New Zealand.
Lonjakan Kiwi disokong lagi oleh bacaan data bagi kadar pengangguran yang mencatatkan penurunan ke paras terendah 11 tahun untuk suku kedua. Angka bacaan menurun ke paras 3.9% mengatasi jangkaan kenaikan 4.3% daripada 4.2% pada suku pertama 2019.
Tumpuan lebih utama pada hari ini akan terarah pada mesyuarat polisi monetari bank pusat Australia dengan keputusan penetapan kadar akan dikeluarkan pada jam 12.30 tengah hari waktu Malaysia.
Kenyataan bernada dovish oleh Reserve Bank of Australia (RBA) bakal menekankan lagi dagangan Aussie yang kini dibebani oleh sentimen China yang berisiko.


Mampukah Corak Kenaikan EUR/JPY Kekal Bertahan?

Pergerakan harga pada carta pasangan mata wang EUR/JPY mula menunjukkan isyarat bullish setelah harga pamerkan corak kenaikan pada minggu ini.
Setelah penurunan harga pada Selasa lalu mencecah paras 128.600 untuk rekodkan paras terendah terbaru 4 bulan, harga mula meningkat semula menuju penghujung minggu.
Namun, corak kenaikan tersebut memberi isyarat untuk memulakan trend bullish selepas harga melepasi halangan Moving Average 50 (MA50) pada rangka masa 1 jam pergerakan di carta EUR/JPY.
Pelabur walau bagaimanapun tetap berwaspada terhadap dagangan Euro menjelang mesyuarat dasar monetari bank pusat Eropah pada hari ini. Jangkaan untuk dasar longgar dikekalkan oleh bank pusat akan memberi kesan kejatuhan semula nilai Euro dalam pasaran.
Sementara Yen pula melemah berikutan sentimen pasaran dinilai sedikit pulih, membuatkan tarikan terhadap mata wang safe-haven pudar semula seperti yang berlaku pada US dolar.
Kenaikan harga pada carta EUR/JPY dilihat berlegar di paras 130.00 dengan jangkaan kenaikan yang akan diteruskan akan menuju semula zon rintangan sebelum ini iaitu pada 131.00 yang diuji pada minggu lalu.
 Kenaikan melepasi zon tersebut seterusnya akan mendorong sasaran harga yang lebih tinggi sehingga boleh mencapai ke paras sekitar 132.500 semula.
Sebaliknya, jika corak kenaikan yang dipaparkan ini hanyalah sekadar pembetulan harga, penruunan harga dilihat akan kembali menuju semula ke paras sokongan 128.400.
Paras tersebut telah berjaya ditembusi pada kenaikan Februari lalu sebelum menjadi paras sokongan pada dagangan Mac.
Lihat gambar carta pasangan mata wang EUR/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sentimen Terkini Pasaran Forex Pada Sesi Dagangan Asia

Matawang Euro kekal mengukuh pada hari Rabu berikutan pelabur mula menumpukan pada mesyuarat polisi European Central Bank (ECB) pada minggu hadapan. Selain itu turut mempengaruhi pergerakan matawang Euro ialah keprihatinan pelabur terhadap perjanjian perdagangan antara US dengan Kanada dan Mexico.
Euro didiagangkan pada $1.1719, mengukuh sebanyak 0.5 peratus pada minggu ini setakat jam 9.30 a.m.
Pemain pasaran mengatakan Euro mula mengukuh pada hari Selasa selepas Bloomberg melaporkan bahawa ECB berkemungkinan merumuskan program rangsangan kewangan pada mesyuarat ECB.
Laporan ini diikuti dengan ucapan perdana menteri Itali yang baru iaitu Giuseppe Conte, yang menjanjikan perubahan radikal telah membataskan pengukuhan Euro.
 Namun beliau menegaskan bahawa keluar daripada eropah bukanlah agenda beliau. Kenyataan ini sedikit sebanyak turut membantu pengukuhan matawang euro. Pemotongan cukai dan perbelanjaan awam ditingkat telah membantu peningkatan hasil bon Itali dan menaikkan keyakinan pelabur.
Menurut penganalisis, Pasaran akan menumpukan pada ECB pada ketika ini. Politik di Itali dan Sepanyol akan menjadi perkara kedua kerana keadaan politik disana telah reda.
Indeks US dolar berbanding enam matawang utama menyusut keparas 93.74 daripada bacaan semalam setakat jam 9.35 pagi.
Penasihat ekonomi Trump, Larry Kudlow mengatakan bahawa Trump sedang mempertimbangkan untuk mengadakan rundingan terpisah dengan Kanada dan Mexico.
Hal ini menambah spekulasi bahawa US munngkin akan merombak perjanjian NAFTA.


Tips Terbaik Tetapkan STOP-LOSS Dalam Trading

“Orang kata nak trade ni wajib letak stop-loss, tapi kenapa trade asyik rugi je memanjang. Macam ni, baik tak payah letak stop-loss!”
Ramai trader di luar sana sebenarnya masih keliru tentang strategi penggunaan tetapan ‘stop-loss’ (SL) dalam trading mereka.
Adakalanya apabila posisi dagangan terkena SL dah terus buatkan akaun lebur. Ada pula apabila harga sentuh tepat SL sebelum patah balik ke arah yang trader mahukan dan mereka akan terlepas untuk buat keuntungan. Anda juga pernah alami pengalaman yang sama kan?
Artikel ini akan berkongsikan tips strategi untuk menetapkan stop-loss dengan cara yang lebih untuk setiap posisi dagangan anda.
#1 Jangan tetapkan stop-loss terlalu dekat dengan entry
Kesilapan yang ramai trader terutama beginner yang baru bermula dalam trading akan menetapkan SL terlalu rapat dengan posisi dagangan mereka dengan alasan tidak mahu kerugian yang besar.
Dengan jarak SL hanya 5 hingga 10 pips sangat tidak sesuai kerana hanya memakan diri trader itu sendiri.
Teknik ini adalah sangat merugikan kerana sukar bagi seseorang trader mendapat entry yang begitu tepat. Jadi trader perlu memberi ruang yang bersesuaian untuk harga bergerak dahulu sebelum keuntungan dapat dicapai.
#2 Jangan tetapkan stop-loss tepat pada zon SNR
 Jika anda sudah fahami tentang support & resistance (SNR), pasti anda fahami di mana kawasan yang menjadi tumpuan harga dan di sini jugalah tempat yang sesuai untuk meletakkan SL anda.
Namun, anda tidak digalakkan untuk letakkan tepat pada zon tersebut kerana harga bakal menguji zon SNR ini dahulu sebelum berpatah arah.
Sebaiknya, tetapkan pada sedikit di luar zon sama ada di atas resistance (posisi Sell) atau di bawah support (posisi Buy) untuk mengelakkan harga menyentuh SL anda sebelum menyambung pergerakan ke arah yang anda mahukan dan menambahkan lagi kekecewaan anda.
Sekiranya harga tembusi SL anda, anda sudah tidak perlu gelisah lagi walaupun alami kerugian kerana situasi tersebut berkemungkinan menjadi petunjuk untuk harga berubah arah atau trend.
#3 Jangan sesekali alihkan stop-loss yang anda tetapkan
Trader seringkali takut berdepan dengan situasi kerugian apabila harga melawan arah posisi dagangan yang ditetapkan pada awalnya.
Namun, anda perlu disiplin dengan trading plan anda dan tidak sesekali mengalihkan SL lebih jauh apabila harga semakin menghampirinya.
Jika harga sudah berubah trend dan anda mengalihkan SL lebih jauh, anda bakal menanggung jumlah kerugian yang lebih besar daripada sepatutnya.
Justeru, tetapkan stop-loss dengan kaedah yang lebih betul dan jangan takut sekiranya anda alami kerugian apabila harga terkena SL anda kerana kerugian adalah perkara normal dalam proses trading.


Isu Percukaian Terhadap Import Kayu Kanada Oleh AS Menjunamkan Matawang Loonie!

US Dollar melonjak berbanding matawang loonie dalam sesi Asia pada Selasa selepas Setiausaha Perdagangan Wilbur Ross berkata pada Isnin bahawa agensinya akan mengenakan cukai anti-subsidi yang baru dengan purata sebanyak 20 peratus ke atas import kayu Kanada. Langkah ini juga dilihat akan menambah pertikaian perdagangan di antara kedua-dua negara.
USD/CAD didagang melonjak sebanyak 0.33 peratus kepada 1.3545 sejurus selepas laporan reuters itu didedahkan.
Bercakap kepada Reuters sebelum ini, Ross berkata tindakan itu bakal memberi kesan kepada kira-kira $5 Billion terhadap import kayu halus dari Kanada.
 Beliau juga memberi tahu agensi terbabit bahawa ia melibatkan lebih kurang 31.5 peratus daripada jumlah pasaran AS.
Isu perdagangan tersebut difailkan terhadap pengeluar kayu Kanada menggunakan hujah bahawa kayu Kanada ditanam di atas tanah awam yang menerima subsidi kerajaan.
Satu Lagi Skim Pelaburan Forex Lingkup, Kali Ini Kerugian Mencecah RM500 Juta


Kenaikan Kadar Faedah Semakin Terasa, Pesanan Baharu Untuk Barangan A.S Mula Menerima Kesannya!

Pesanan baharu untuk barangan modal buatan AS dilaporkan jatuh pada bulan Disember, manakala penghantaran pula merosot untuk bulan kedua berturut-turut, menunjukkan bahawa kos pinjaman yang lebih tinggi kini semakin menekan industri pembuatan.
Pesanan untuk barangan modal bukan pertahanan tidak termasuk pesawat, susut 0.2% bulan lepas, kata Jabatan Perdagangan pada hari Khamis. Pesanan barangan modal teras ini tidak berubah pada bulan November.
Ahli ekonomi yang ditinjau oleh Reuters dalam masa yang sama juga telah meramalkan pesanan barangan modal teras jatuh 0.2%. Pesanan barangan modal teras meningkat 8.3% pada asas tahun ke tahun pada bulan Disember.
 Kadar faedah yang lebih tinggi mengurangkan permintaan untuk barangan, yang kebanyakannya dibeli secara kredit. Peningkatan nilai dolar pada masa lalu dan permintaan global yang lemah juga menjejaskan pembuatan, yang menyumbang 11.3% daripada ekonomi A.S. Di samping itu, perbelanjaan juga beralih kembali kepada perkhidmatan.
The Fed pada tahun lepas menaikkan kadar dasarnya sebanyak 425 mata asas daripada hampir sifar kepada julat 4.25%-4.50%, yang tertinggi sejak akhir 2007.
Penghantaran barang modal teras turun 0.4% selepas susut 0.2% pada bulan November. Penghantaran barang modal teras digunakan untuk mengira perbelanjaan peralatan dalam ukuran keluaran dalam negara kasar. Perbelanjaan perniagaan untuk peralatan menguncup pada suku keempat
Kejatuhan dalam tempahan pesanan baharu adalah rentetan daripada kenaikan kadar faedah yang menghimpit pihak industri dan pengguna. Pasaran kini memberi tumpuan pada kenyataan yang bakal dikeluarkan oleh FOMC pada minggu hadapan.


Ada Yang Tertanya-tanya Kenapa Euro Junam Selepas Keputusan ECB?

Euro menjunam lebih rendah walaupun selepas Bank Pusat Eropah (ECB) mengesahkan bahawa ia akan mula meningkatkan kadar faedah pada bulan hadapan dan menamatkan program pembelian asetnya.
Bagaimanapun, kadar kenaikan sebanyak 25 mata asas yang dijanjikan oleh ECB berbeza dengan jangkaan pelabur yang mengharapkan peningkatan 50 mata asas pada Julai.
Hal ini menyebabkan pelabur melepaskan pegangan terhadap euro sehingga mendorong mata wang itu lebih rendah.
Namun begitu, mata wang itu berpotensi untuk meningkat semula memandangkan langkah yang diambil bank pusat buat masa ini adalah hawkish.
 Presiden ECB, Christine Lagarde memberitahu bahawa lebih banyak peningkatan kadar berkemungkinan akan dilaksanakan pada masa hadapan walaupun penskalaan kenaikan adalah bergantung pada prospek inflasi jangka sederhana.
Di sebalik junaman euro, raja mata wang US dolar meneruskan pengukuhan lebih tinggi ketika tumpuan pelabur kini terarah kepada penerbitan data inflasi Amerika Syarikat.
Harga pengguna tahunan AS pada Mei dijangka meningkat pada 8.3%, tidak berubah daripada yang dicatatkan pada April.
Pengukuhan dolar greenback turut mengheret kebanyakan mata wang utama lain lebih rendah, dengan dolar Aussie di paras terendah dua minggu dan kiwi terlemah tiga minggu.
Mata wang pound juga merosot, ditambah dengan kenyaataan Perdana Menteri UK Boris Johnson bahawa tiada penyelesaian segera kepada keadaan di Ukraine yang membawa petanda peningkatan tekanan harga akan berterusan.


Sentimen Semasa Pasaran Menjelang Penutupan Pasaran Eropah

Kombinasi antara lemahnya citara kepada risiko (risk-appetite) di dalam pasaran global dan faktor kelemahan US dolar secara keseluruhan telah menyokong permintaan emas, di mana sasaran ketika ini dijangka ia akan cuba mencapai paras harga $1,300.00.
Sentimen semasa yang sedikit terganggu semasa sesi US pada Khamis telah menyebabkan kelemahan US dolar. Hal ini bertambah buruk apabila terdapat khabar angin yang mengatakan penasihat ekonomi Trump, Gary Cohn akan meletak jawatan.
Walaupun khabar angin ini telah dinafikan, keraguan semakin meningkat terhadap pentadbiran Amerika Syarikat apabila beberapa orang daripada majlis perniagaan White House meletak jawatan yang terdiri daripada ketua eksekutif terkemuka dunia.
Hal ini telah menyebabkan pasaran ekuiti tertekan seterusnya melonjakkan permintaan emas.
 Tekanan ini berterusan sehingga lewat pasaran Eropah selepas terdapat laporan serangan pengganas di Barcelona. Pengesahan serangan oleh pihak polis, telah menyebabkan sentimen global semakin buruk di mana kita turut melihat kejatuhan pasaran ekuiti Eropah pada Jumaat.
Selain itu, tidak lupa juga aliran modal pelaburan ke dalam aset safe-haven seperti Yen dan Swiss Franc.
US dolar dilihat masih tertekan dengan sentimen ketidaktentuan kenaikan kadar faedah dan juga risiko politik US.
Tidak banyak data-data yang signifikan kepada emas dan US dolar dikeluarkan hari ini selain daripada data keyakinan pengguna UoM yang meningkat 97.6 daripada 93.4 sebelum ini di mana jangkaan pasaran adalah 94.0.


Menuju Mesyuarat FOMC, EUR/USD Panjat Atas $1.1000 Semula

Ketidaktentuan terus melanda pasaran mata wang apabila waktu semakin hampir untuk mengetahui keputusan mesyuarat FOMC setelah sekian lama pelabur nantikan.
Jangkaan kenaikan kadar faedah adalah sebanyak 25 mata asas untuk mesyuarat kali ini, namun petunjuk bagi penetapan dasar selanjutnya akan menjadi kompas arah tuju perjalanan pasaran.
US dolar didagangkan agak bercampur pada Selasa semalam, namun dilihat lebih cenderung melemah ketika data tawaran pekerjaan JOLTS menunjukkan bacaan angka yang menurun lebih rendah berbanding ramalan.
Selain sentimen pasaran yang berisiko, pelabur juga akan memerhatikan terbitan data pekerjaan ADP Amerika Syarikat (AS) yang mengukur sektor swasta di sesi New York malam ini, sebelum tumpuan utama akan terarah pada mesyuarat FOMC pada awal pagi Khamis.

Jika diteliti pada carta harga pasangan mata wang EUR/USD, sukar bagi pelabur menentukan arah yang jelas dengan lonjakan yang dipaparkan semula di sesi New York semalam menyusuli terjunan awal pada sesi sebelumnya.
Pada sesi Eropah, harga dilihat membuat penurunan setelah menyentuh paras 1.10000, mencecah paras terendah untuk tempoh 2 minggu ini sekitar 1.09400.
Namun, US dolar yang suram telah mendorong kenaikan semula harga sehingga melepasi paras 1.1000 pada dagangan yang bersambung ke awal sesi Asia pagi ini (Rabu).
 Kenaikan tersebut juga dilihat turut menembusi halangan Moving Average 50 (MA50) pada rangka masa 1 jam di carta EUR/USD itu yang memberi isyarat awal perubahan pergerakan trend yang lebih bullish.
Sekiranya US dolar masih melanjutkan penyusutan menuju ke mesyuarat FOMC, kenaikan harga boleh dijangkakan mencapai ketinggian pada minggu lalu sekitar 1.10900.
Dan jika keputusan mesyuarat terus membuatkan US dolar ketara melemah, harga berpotensi melonjak sehingga ke sasaran 1.12000.
Sebaliknya, jika harga menjunam semula di bawah paras 1.10000, zon sokongan pada 1.09000 dilihat bakal menjadi tumpuan untuk diuji.
Penurunan lanjut jika diteruskan mampu mencecah hingga sekitar 1.08000 untuk harga catatkan paras terendah terbaru 4 minggu.
Tidak dilupakan juga pasaran akan memberi tumpuan terhadap mesyuarat polisi bank pusat Eropah (ECB) pada Khamis yang akan turut mempengaruhi arah pergerakan harga terutama untuk mata wang Euro.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Gara-gara Powell, USD Kembali Tersungkur!

US dolar kembali melemah pada hari Isnin selepas kecundang menjelang penutupan dagangan minggu lalu susulan kenyataan dovish Pengerusi Federal Reserve (Fed) Jerome Powell.
Berucap di Persidangan Penyelidikan Thomas Laubach pada hari Jumaat, Powell mengatakan data terus menyokong pandangan jawatankuasa bahawa menurunkan inflasi akan mengambil masa.
Namun, beliau turut mengatakan memandangkan keadaan kredit semakin ketat, Fed mungkin tidak perlu menaikkan kadar faedah seperti yang sepatutnya untuk mencapai matlamatnya.
Ekoran daripada itu, ia kembali menguatkan jangkaan bahawa bank pusat itu mungkin tidak akan melakukan perubahan kadar faedah pada mesyuarat polisi bulan depan.
Hal ini sekali gus menolak kenyataan penggubal dasar Fed lain pada minggu lalu yang telah memberi kenyataan untuk tidak menghentikan kenaikan kadar disebabkan inflasi yang masih tinggi.
 Pun begitu, pasaran akan tetap memberi tumpuan kepada terbitan laporan minit mesyuarat FOMC pada awal pagi Khamis.
Selain itu, rundingan mengenai isu siling hutang Amerika Syarikat kembali berada di jalan buntu, di mana Presiden Joe Biden mengatakan permintaan Republikan tidak dapat diterima.
Ini menyebabkan dolar greenback berundur dari paras tertinggi dua bulan yang dicapainya minggu lalu dan membantutkan pergerakan hasil bon AS 10 tahun.
Susulan itu, ia telah membantu untuk mata wang euro dan pound mencatat pemulihan setelah jatuh lebih rendah pada minggu lalu.
Penting buat kedua-dua mata wang itu minggu ini adalah penerbitan data PMI pembuatan dan perkhidmatan Eropah dan data inflasi UK.
Dalam pada itu, dolar Aussie dan New Zealand turut sedikit meningkat dengan tumpuan pelabur turut disasarkan kepada mesyuarat polisi Reserve Bank of New Zealand (RBNZ) pada hari Rabu.


EUR/USD Buat Penurunan Semula Selepas Inflasi AS Kekal Di Paras Tertinggi 40 Tahun

Menjadi tumpuan pelabur pada sesi New York Khamis semalam adalah keputusan mesyuarat bank pusat Eropah serta terbitan bagi data inflasi Amerika Syarikat (AS).
European Central Bank (ECB) mengekalkan kadar faedah tidak berubah seperti dijangkakan, namun Presiden ECB Christine Lagarde memberi sedikit kejutan dalam pengumuman program pembelian aset (APP) mereka.
Langkah pengurangan pembelian aset (tapering) bakal dipercepatkan untuk berakhir pada penghujung suku ketiga tahun ini berbanding unjuran pada Oktober sebelum ini.
Sementara data inflasi AS pula kekal berada di paras tertinggi 40 tahun dengan bacaan inflasi tahunan pada 7.9%. US dolar kembali mengukuh susulan data diterbitkan.
Pengukuhan US dolar turut disokong oleh perkembangan rundingan kali keempat Rusia dan Ukraine yang berakhir suram tanpa persetujuan genjatan senjata dan koridor kemanusiaan.
Suasana pasaran yang berisiko dan menambahkan lagi tarikan terhadap US dolar telah memberi tekanan terhadap Euro walaupun pelabur menilai kenyataan Presiden Lagarde yang bernada hawkish.

Meneliti pergerakan harga pada carta pasangan mata wang EUR/USD, lonjakan ketara harga yang berlaku pada Rabu lalu tidak berjaya diteruskan pada dagangan Khamis semalam.
 US dolar yang berjaya kembali mendominasi telah menekan harga susut semula sehingga ke bawah paras 1.1000 selepas kenaikan awal mencapai paras ketinggian 1.11200 di zon SBR (support become resistance).
Pelabur menantikan isyarat pergerakan harga selanjutnya sementara harga berlegar sekitar paras Moving Average 50 (MA50) pada rangka masa 1 jam selepas harga susut di bawahnya.
Penurunan lebih rendah jika diteruskan dilihat akan kembali semula ke zon support 1.0800 seperti penurunan awal pada minggu lalu.
Sementara untuk jangkaan untuk harga meneruskan kenaikan pula, zon SBR (support become resistance) 1.11200 akan diuji semula selepas menjadi rintangan harga untuk minggu ini.
Kenaikan lebih tinggi akan menuju pula ke paras 1.12000 dan zon 1.12700 yang menjadi tumpuan pada dagangan sebelum ini.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Yen Menyusut, USD/JPY Mulakan Dagangan Minggu Ini Dengan Kenaikan 100 Pips

US dolar pada awal dagangan minggu ini mencatatkan pengukuhan berbanding safe-haven Yen didorong oleh faktor penyusutan dagangan matawang Jepun tersebut.
Perdana Menteri Jepun, Shinzo Abe bakal mengumumkan perintah darurat di negara tersebut selama 6 bulan akibat penularan wabak pandemik COVID-19.
Seperti negara lain yang sedang berdepan krisis pandemik, Jepun juga kini sedang mempertimbangkan pakej rangsangan ekonomi yang akan terbahagi kepada 2 fasa yang memfokuskan bantuan terhadap perniagaan, para pekerja dan saluran bantuan isi rumah berpendapatan rendah serta penangguhan cukai perniagaan.
Dengan itu, Yen bergerak lemah pada sesi Asia hari ini berbanding beberapa matawang utama dan dijangka berisiko sepanjang minggu.
Pergerakan harga pada carta pasangan matawang USD/JPY menyambung kenaikan pada dagangan penghujung minggu lalu setelah penurunan sebelumnya gagal menembusi zon support 107.00.
Harga yang memulakan dagangan pada minggu ini di sekitar paras 108.300 meneruskan kenaikan 100 pips lebih tinggi mengatasi ketinggian minggu lalu menuju paras 109.400.
 Harga yang meneruskan kenaikan bakal menguji zon SBR (support become resistance) di bawah paras 110.00 untuk keputusan arah pergerakan seterusnya yang lebih jelas.
Kenaikan lebih tinggi bakal menuju zon resistance di paras ketinggian 111.500 atau lebih tinggi jika US dolar kekal mengukuha berbanding Yen.
Namun jika harga kembali membuat penurunan semula, paras sokongan 108.300 akan menjadi tumpuan dan sokongan dinamik Moving Average 50 (MA50) akan cuba ditembusi harga.
Jika penurunan berjaya diteruskan, harga bakal kembali menuju zon support yang diuji minggu lalu pada 107.00.
Lihat gambar carta pasangan matawang USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Kekal Bullish, Tinggi Mana Agaknya GBP/USD Nak Panjat Ni?

Corak bullish harga pada carta pasangan mata wang GBP/USD masih lagi berjaya dikekalkan pada dagangan pembukaan awal minggu semalam.
Pound bergerak baik pada sesi Asia dan Eropah sebelum US dolar mula menunjukkan pengukuhan menyambung dagangan di sesi New York.
Selain data inflasi Amerika Syarikat (AS), mesyuarat polisi bank pusat England (BOE) juga akan dinantikan pelabur yang bakal mempengaruhi pergerakan kedua-dua mata wang.

Kenaikan harga berjaya mencapai paras ketinggian terbaru sekitar 1.26680 untuk merekodkan harga paling tinggi dalam tempoh dagangan 1 tahun.
Kemudian harga telah susut semula dan menyambung dagangan pada sesi Asia pagi ini (Selasa), harga kembali berlegar di zon 1.26000.
Pergerakan harga yang telah berada di bawah halangan Moving Average 50 (MA50) pada rangka masa 1 jam di carta GBP/USD itu membuatkan pelabur waspada sebagai isyarat awal penurunan yang boleh berlaku.
 Sekiranya lonjakan berlaku semula dari zon 1.26000, paras ketinggian dicapai semalam berkemungkinan mampu diatasi sebelum rekod terbaru dicatatkan lagi.
Sasaran bagi kenaikan yang diteruskan akan untuk menuju pula pada 1.27000 atau lebih tinggi.
Namun jika penurunan harga tembus zon 1.26000 hari ini dengan tambahan isyarat bearish yang lebih jelas, harga boleh menuju semula zon sokongan sebelum ini pada 1.25000.
Malah, pergerakan bearish yang diteruskan harga boleh mendorong penurunan hingga mencecah sekitar 1.24000.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Kenyataan Bank of Canada yang Melemahkan Dolar Kanada

Bank of Canada (BoC) mengekalkan kadar faedahnya di paras 1.00% pada Rabu dan menegaskan bahawa bank pusat akan berhati-hati dalam mengubah polisi di masa hadapan.
Dalam kenyataan polisi yang dikeluarkan pukul 10 malam tadi, bank pusat mengakui inflasi yang meningkat sejak beberapa bulan lalu adalah disebabkan oleh pengukuhan aktiviti ekonomi dan kenaikan harga gasolin.
Bank pusat juga menegaskan bahawa mereka menjangka inflasi naik ke paras 2% pada separuh kedua 2018.
Secara keseluruhan kenyataan polisi bank pusat adalah bernada ‘dovish’ yang tidak cenderung kepada kenaikan kadar faedah yang lebih pantas di masa hadapan. Salah satu kebimbangan BoC adalah rundingan NAFTA (North American Trade Agreement).
 Bank pusat menyatakan rundingan NAFTA adalah satu ketidaktentuan yang besar dalam ekonomi.
BoC juga menyatakan pengukuhan dolar Kanada (CAD) yang mana inflasi akan meningkat ke paras 2% lewat sedikit pada 2018 berbanding jangkaan sebelum ini.
Kenyataan yang ternyata dovish adalah dua perenggan terakhir dalam kenyataan polisi monetari bank pusat.
“Walaupun tidak banyak rangsangan polisi yang diperlukan dari masa ke semasa, ahli bank pusat akan berhati-hati dalam membuat perubahan terhadap kadar polisi di masa hadapan,” kata BoC dalam kenyataannya.
“Secara spesifik, bank pusat akan bergantung kepada data-data di masa hadapan untuk melihat tahap sensitif ekonomi terhadap kadar faedah, evolusi kapasiti ekonomi, dan pergerakan pertumbuhan gaji dan inflasi.”


Debaran Menunggu Keputusan Undian Brexit Semakin Terasa

Matawang Sterling pada dagangan Isnin melonjak ke paras tertinggi dua bulan berbanding dollar USD setelah laporan menyatakan bahawa kumpulan pro-Brexit dalam kalangan ahli Parlimen bakal memberi sokong terhadap pelan peralihan Brexit oleh Perdana Menteri Britain, Theresa May. GBP mengukuh berikutan amaran terhadap PM May bahawa kegagalan mendapat kelulusan di Parlimen pada undian hari ini (Selasa) berkemungkinan akan melihatkan Britain akan terus kekal bersama Kesatuan Eropah. Tumpuan utama hari ini akan terarah kepada keputusan undian akhir Parlimen Britain untuk menentukan nasib Britain di mana peratusan tinggi berkemungkinan PM May gagal mendapat kelulusan, namun sebarang kemungkinan boleh berlaku.
 Dalam perkembangan lain, kemerosotan pada kadar eksport China terus menimbulkan kebimbangan mengenai kelembapan ekonomi keuda terbesar dunia itu seterusnya telah mencetuskan kembali suasana yang berisiko pada dagangan Isnin semalam dan turut memberi kesan terhadap matawang safe-haven khususnya kepada matawang Yen dan dollar USD. Yen mengukuh ekoran pasaran risk-off kembali membuatkan pelabur beralih ke arah pelaburan yang lebih selamat dan tentunya permintaan terhadap Yen akan meningkat tinggi.
Matawang dollar USD sehingga awal dagangan hari ini dilihat bergerak stabil berbanding matawang utama yang lain berikutan kebimbangan pelabur terhadap pertumbuhan ekonomi global turut meningkatkan permintaan terhadap dollar USD sebagai antara pemegang status matawang safe-haven selain Yen. USD dilihat telah mengukuh sejak dua sesi sebelum ini walaupun pasaran jangkaan semakin kuat bahawa bank pusat yang berkemungkinan tidak akan menaikkan kadar faedah untuk tahun ini. Namun perlu dipantau juga data-data ekonomi di Amerika Syarikat serta perkembangan pada hubungan dagangan bersama China.